Kukan: Crna Gora je lider u procesu pristupanja Evropskoj uniji | EUME\nNaslovnica Press info Press Pregovori o pristupanju Kukan: Crna Gora je lider u procesu pristupanja Evropskoj uniji\nCrna Gora je lider u procesu pristupanja Evropskoj uniji (EU), a više pažnje treba da bude posvećeno napretku u vladavini prava, borbi protiv organizovanog kriminala i korupcije i reformi pravosuđa, poručio je poslanik Evropskog parlamenta (EP), Eduard Kukan.\nOn je, tokom debate u EP o izvještajima o napretku Crne Gore, Srbije, Makedonije i Kosova, poručio da Crnu Goru treba ohrabriti da nastavi sa dobrim poslom.\nKukan je kazao da je za pohvalu to što je Crna Gora jasno usklađena sa Zajedničkom spoljnom i bezbjednosnom politikom EU (CFSP) i što igra pozitivnu ulogu u regionu.\n„Više pažnje treba da bude posvećeno napretku u vladavini prava, borbi protiv organizovanog kriminala i korupcije i reformi pravosuđa, kao i jačanju uloge parlamenta u integracionom procesu. EU treba da nastavi da se zalaže za medijsko okruženje oslobođeno političkog uticaja“, poručio je Kukan.\nOn je ocijenio da je Srbija napredovala na planu reformi.\n„I zbog toga pozivamo na otvaranje pregovaračkih poglavlja. Dalje reforme u oblastima vladavine prava su ključne: reforma pravosuđa i isticanje značaja nezavisnih tijela. Usklađivanje sa spoljnom politikom EU je važno, naročito kad su u pitanju odnosi sa Rusijom“, kazao je Kukan.\nPrema njegovim riječima, posljedice neuspješnih ekonomskih i socijalnih reformi na Kosovu su teške moraju biti tretirane bez daljih prepreka. „Takođe, borba protiv organizovanog kriminala i korupcije je od velikog značaja“.\n„Podrazumijeva se da dijalog između Beograda i Prištine iz Brisela pažljivo prate i da je važan za regionalnu stabilnost. Sprovođenje sporazuma ostaje kamen temeljac dijaloga. Bez implementacije, nema stvarnog napretka“, poručio je Kukan.\nOn je kazao da je godinama podržavao Makedoniju u ambiciji da otvori pristupne pregovore.\n„Ipak, prilično sam uznemiren kada vidim nedavnu političku situaciju, jer zasjenjuje napredak napravljen tokom proteklih godina“.


Jovanoviæ: Ponosan sam na igraèe, jako dobra sezona - B92\nTrener Mege Vladimir Jovanoviæ rekao je da je finalna serija plej-ofa domaæe lige velika stvar za klub i mladu ekipu.\nIzvor: B92, Beta ponedeljak, 14.06.2021. | 09:20 -> 11:50\nDodao je da je ponosan na svoje igraèe koji su, kako je ocenio, odigrali dobro celu sezonu.\n"Uvek je borba za trofeje jako interesantna, normalno da smo priželjkivali to i na kraju nam se ispunilo. Èesitam Zvezdi na zasluženoj tituli, odigrali su ovu seriju protiv nas jako dobro. Mi smo u prvoj utakmici pokazali lice kojim nismo bili zadovoljni i nismo želeli da završimo sezonu. Mislim da smo u drugoj bili dobri i delimièno u treæoj utakmici, imali smo šanse koje nismo iskoristili, ali ne bih o tome prièao", rekao je Jovanoviæ za televiziju Arenasport posle utakmice.\nKošarkaši Mege nisu uspeli da osvoje titulu šampiona Srbije, pošto su u odluèujuæoj treæoj utakmici izgubili na gostujuæem terenu od Crvene zvezde sa 65:77. Mega je prvi put u klupskoj istoriji igrala finale domaæeg plej-ofa, a crveno-beli su odbranili titulu.\n"Bez obzira što smo odigrali manji broj utakmica, sezona za ovako mladi tim je bila jako dugaèka, krenuli u drugoj polovini jula, 11 meseci i moram da budem ponosan na momke koji su ove godine igrali u Megi. Ne bih prièao o propuštenim šansama, nego o iskorišæenim. Ulazak u finale protiv Zvezde je velika stvar za naš klub i ove momke koji tek treba da izadju na veliku scenu", rekao je trener Mege.\nOn je zahvalio struènom štabu i sistemu kluba, ali i igraèima.\n"Zahvalan sam igraèima koji napravili ove godine iskorak u njihovim mladim karijerama, ne raèunajuæi Tepiæa, Milosavljeviæa i Novaka. Ove poslednje tri utakmice mladim igraèima su jako važne u pravljenju jako ozbiljnih koraka na visokom nivou. Afirmisali smo neke mlade igraèe, u isto vreme smo rezultatski bili jako aktivni u sva tri takmièenja. U Kupu smo igrali finale sa Zvezdom, bili smo jako blizu plej-ofa ABA lige, sve u svemu jako dobra sezona", naveo je Jovanoviæ.\nKošarkaš Mege Milenko Tepiæ rekao je da ekipa na mnogo toga može da bude ponosna.\n"Jako je teško igrati protiv Zvezde treæu utakmicu pred njihovim navijaèima. Bili su vrlo agresivni, mi smo u jednom momentu malo posustali, oni su napravili razliku, na kraju smo imali šanse koje smo nažalost propustili i time je prilika da osvojimo titulu otišla u nepovrat. Mislim da ima mnogo toga na šta možemo da budemo ponosni, pa èak i na ovo veèeras, kako smo se borili i izgledali kao tim tokom sezone", rekao je on.\n"Ovo je veliko iskustvo, prvenstveno za moje mladje saigraèe, verujem da æe iz ovoga mnogo toga nauèiti i izaæi kao bolji ljudi i igraèi", dodao je nekadašnji košarkaš Partizana.\nUpitan o planovima za nastavak karijere, Tepiæ je rekao da æe se odmoriti i da æe o tome razmišljati narednih dana.


Konkurs Slavimo filantropiju – ICR\nFondacija Ana i Vlade Divac zajedno sa vodećim organizacijama koje rade na razvoju filantropije u Srbiji – Trag fondacijom, Smart Kolektivom, Catalyst Balkans, Srpskim filantropskim forumom, Forumom za odgovorno poslovanje i Privrednom komore Srbije formirala je Koaliciju za dobročinstvo koja blisko sarađuje sa svim relevantinim akterima, uključujući ministarstva i državne institucije, kako bi unapredila i osnažila filantropski ekosistem u Srbiji i podigla nivo solidarnosti i davanja u Srbiji. Koalicija za dobročnstvo uz podršku Američke agencije za međunarodni razvoj (USAID) realizuje Projekat za unapređenje okvira za davanje i radi na razvoju filantropske infrastrukture, produbljivanju međusektorskih partnerstava, promociji kulture davanja i unapređenju pravnog okvira za razvoj podsticajnog i transparentnog davanja. Koalicija će predstavljati najbolje modele i konkretne preporuke, zasnovane na analizama i istraživanjima, a u pravcu daljeg razvoja filantropije u Srbiji.\nCilj ovog konkursa je podrška lokalnim udruženjima i fondacijama da realizuju lokalne kampanje sa ciljem promocije filantropije, kulture davanja i transparentnosti među građanima i građankama u lokalnoj zajednici, sa ciljem rasta filantropskih davanja, razvoja međusektorskih partnerstava na lokalu i podizanju nivoa transparentnosti i poverenja građanki i građana u organizacije civilnog društva.\nKampanje treba da rešavaju neke od problema/izazova koji su identifikovani u istraživanju o stavovima javnog mnjenja o filantropiji koje je sprovela Trag fondacija u oktobru 2018. godine.\nRezultate istraživanja o stavovima javnog mnjenja možete pogledati na www.divac.com/filantropija.\nŠta ovaj konkurs nudi vama i gde se sprovodi?\nProgram nudi mogućnost udruženjima i fondacijama da realizuju svoje lokalne kampanje koje promovišu filantropiju, podstiču davanja, podižu nivo transparentnosti i povorenja u organizacije civilng društva i u realizaciju uključuju veliki broj građana i građanki, a posebno učenike, studente i mlade.\nFondacija Ana i Vlade Divac će podržati najbolje kampanje koje će na inovativne načine promovisati dobročinstvo u lokalnoj zajednici.\nKampanja treba da se realizuje u lokalnoj zajednici (opštini) u kojoj je sedište udruženja ili fondacije, a prednost imaju udruženja i fondacije čije je sedište van centalnih beogradskih gradskih opština.\nOpština/grad u kojem se realizuje projekat mora biti na teritoriji Republike Srbije.\nOdabrana udruženja i fondacije će imati PR i dizajnersku podršku Fondacije Ana i Vlade Divac i PR agencije Olaf&McAteer tokom realizacije kampanje, kao i godinu dana korišćenja CiviCatalyst CRM platforme besplatno, ukoliko se za to odluče.\nNa konkurs se mogu prijaviti udruženja i fondacije čije je sedište registrovano na teritoriji Republike Srbije. Prednost imaju udruženja i fondacije čije je sedište van centalnih beogradskih gradskih opština.\nKonkurs ne podržava:\n• Projekte političkih partija;\n• Projekte koji pozivaju na bilo koji oblik nasilja i diskriminacije i promovišu alkohol, droge ili nezdrav način života;\n• Projekte kojima nije primarni cilj unapređenje kulture davanja;\n• Projekte koji nisu fokusirani na konkretnu lokalnu zajednicu ili okgrug;\n• Projekte koji su isključivo fokusirani na izradu web sajtova, mobilnih aplikacija, nabavke i sl.\nKonkurs je otvoren do 20. januara 2019. godine u ponoć.\nKoliki iznos podrške je moguće dobiti i do kada je moguće realizovati našu kampanju, ako ona bude odobrena?\nOdobrene kampanje se moraju realizovati u februaru i martu 2019. godine\nUdruženja i fondacije za realizaciju projekta/kampanje mogu dobiti do 200.000 dinara. Projekat je oslobođen plaćanja PDV-a u skladu sa međudržavnim ugovorom.\nNe postoji minimalni iznos udruženje ili fondacija mogu da traže.\nDeo prijavnog formulara koji se odnosi na budžet je potrebno popuniti u dinarima. Sufinansiranje projekata nije potrebno, ali udruženja i fondacije mogu pokrenuti akcije za prikupljanje sredstava za rešavanje problema u lokalnoj zajednici.\nFondacija Ana i Vlade Divac može odobriti i niži iznos sredstava od traženog i od aplikanta može zatražiti korekciju budžeta i aktivnosti.\nUkupan raspoloživi fond za sve projekte iznosi 10.000 dolara u dinarskoj protivvrednosti.\nFondacija Ana i Vlade Divac zadržava pravo da sva sredstva ne dodeli u okviru ovog konkursa i raspiše novi konkurs.\nNa koji način možemo da se prijavimo na konkurs?\nZa učešće na konkursu neophodno je da udruženje ili fondacija, u skladu sa Smernicama, popune Prijavni formular koji mogu preuzeti na www.divac.com/slavimofilantropiju i pošalju ga elektronski, tako što će popuniti online formu na www.divac.com/slavimofilantropiju uz eventualnu dodatnu dokumentaciju\nPrijave na konkurs koje budu podnete na drugi način ili posle roka konkursa neće biti uzete u razmatranje.\nSve informacije i kompletna pravila konkursa pronađite u Smernicama.\nZa dodatne informacije, molimo Vas da nas kontaktirate na stvarnovazno@divac.com\nJavni konkurs za finansiranje odnosno sufinansiranje izgradnje, održavanja i opremanja zdravstvenih ustanova u 2020. godini\n24. februara 2020. Ξ\nJavni poziv – mentoring za 150 MSPP\n1. aprila 2011. 1. aprila 2011. Ξ\nDonacije za praktične i inovativne projekte koji imaju za cilj jačanje civilnog društva


Projekat ''Navijaj i pobedi, fer plej je u modi'' - iKragujevac\nProjekat ''Navijaj i pobedi, fer plej je u modi''\nsreda, 13 novembar 2019 10:56\nPolicijski službenici PU Kragujevac, započeli su sa sprovođenjem projekta pod nazivom ''Navijaj i pobedi, fer plej je u modi'', čiji je cilj da učenicima srednjih škola ukažemo da na sportskim priredbama podrže klub za koji navijaju na fer i sportski način, bez bilo kakvog nasilja i uništavanja inventara u halama ili na stadionima, kako bi sačuvali pravu draž navijanja.\nPolicijski službenici su juče, učenicima svih razreda srednje Stručne škole u Kragujevcu, održali predavanje na temu prevencije nasilja na sportskim priredbama, kao i zakonskim posledicama koje nasilje nosi. Policijska uprava Kragujevac planira da u narednom periodu obiđe i ostale škole na našoj teritoriji.\nOvim projektom mladima šaljemo poruku da za svoj tim navijaju sportski, da budu dobri domaćini protivničkim navijačima i gosti kada idu da bodre svoj tim na drugim terenima, kako bi se svi osećali sigurno i bezbedno na sportskim priredbama.\nTokom ovog projekta, zajedno sa učenicima srednjih škola prisustvovaćemo jednoj sportskoj manifestaciji, na kojoj će učenici svojim navijanjem poslati poruku fer pleja, tolerancije i pokazati kako se voli svoj klub.\nPolicijska uprava svoje aktivnosti sprovodi kako bi unapredila opštu bezbednost, a pre svega bezbednost dece i omladine, što je interes svih nas.\nPolicijska uprava Kragujevac se zahvaljuje učenicima srednje Stručne škole koji su osmislili i realizovali pozorišnu predstavu i na taj način dali doprinos u borbi protiv nasilja na sportskim priredbama.


Vrijeme je da se stane na put korumpiranoj vlasti u Novom Pazaru - SDA Sandžaka\nGudžević rekao da je sasvim očigledno da inferiorni i zlonamjerni ljudi na čelu sa Ljajićem i Mahmutovićem, nakon što su dodjelili ključeva grada Vučiću - jednom od najekstremnijih radikala, konstantno žele da klevetama, lažima i smutnjom među Bošnjacima dodatno otežaju ionako težak položaj.\n“Svjesni smo da je SDP stranka koja u Sandžaku predstavlja ostatke srpske državne bezbednosti”, ukazao je on i dodao njihov lider Ljajić, koga njegovi najbliži saradnici optužuju za teška krivična djela, u svojstvu privatnog Bošnjaka jedino ima zadatak da “svaki legitimni zahtjev Bošnjaka omalovaži i proglasi destabilizirajućim za Srbiju”.\nPrema njegovim riječima, korupcionaške afere i hapšenja visokih funkcionera ove stranke u Novom Pazaru su samo početak otkrivanja kriminalnih radnji koje je SDP činio prethodnih godina na štetu građana Novog Pazara.\n“Pozivamo nadležne državne organe da pokažu smelosti i ljudskosti, te stanu već jednom na put kriminalnim radnjama koje u Novom Pazaru sprovode vazali begradskog režima”, rekao je Gudžević i naveo da će se jedino tako spriječiti dalje urušavanje života i dostojanstva stanovnika ovog grada.\nGradski ogranak za Novi Pazar naglašava da ukoliko tužilaštvo, sudstvo i policija ne preduzmu konkretne korake, da će morati sami iznaći način kako bi se zaštitila prava Bošnjaka koja su Ustavom, zakonima ove zemlje i svim međunarodnim dokumentima zagarantovana Bošnjacima.\nSastanak resora privrede u Sjenici\nPotpredsjednik Stranke demokratske akcije Sandžaka zadužen za resor privrede Senad Mahmutović, održao je sastanak sa predstavnicima resora privrede u Sjeničkom ogranku. Tema sastanka bila je ...\nPrijepolje: Obilježena odluka o bosanskom jeziku\nSDA Sandžaka, ogranak u Prijepolju je u subotu organizovala svečani prijem povodom usvajanja uredbe Vlade Republike Srbije o pravima Bošnjaka i upotrebi bosanskog jezika u školama kao maternjeg ...


Uručeno više od 150.000 elektronskih zdravstvenih kartica - Fond zdravstvenog osiguranja Republike Srpske\nFZO RS Odnosi s javnošću Vijesti Uručeno više od 150.000 elektronskih zdravstvenih kartica\nInače, zdravstvene ustanove su imale tri godine da se pripreme za primjenu IZIS-a i na raspolaganju svakodnevnu pomoć od strane Fonda zdravstvenog osiguranja Republike Srpske i kompanija koje rade na realizaciji projekta. Takođe, brojne zdravstvene ustanove koje već duže vrijeme primjenjuju IZIS su dokaz da je bilo dovoljno vremena i da su, ukoliko je postojala volja, sve ustanove objektivno mogle da se pripreme za početak realizacije IZIS-a. Inače, IZIS je još prošle godine trebao da zaživi u cijeloj Srpskoj, ali smo imali razumijevanja za specifične okolnosti u kojima su zdravstvene ustanove radile zbog pandemije korona virusa, i uvažavali smo zahtjeve pojedinih ustanova da se u tim okolnostima ne opterećuju prelaskom na novi sistem rada. Međutim, budući da su sada ispunjeni svi uslovi, te da se radi o projektu od republičkog interesa koji donosi brojne prednosti za cjelokupan zdravstveni sistem, smatramo da su ustanove imale dovoljno vremena da se prilagode kako bi IZIS od avgusta mogao početi da se primjenjuje u Srpskoj.\nIZIS podrazumijeva potpunu integraciju, odnosno informacionu uvezanost svih ustanova zdravstvenog sistema Srpske, te upotrebu elektronskih uputnica, recepata, kartica (umjesto zdravstvenih knjižica) i elektronskog kartona. Dosadašnji kartoni pacijenata biće zamijenjeni elektronskim zdravstvenim kartonima, koji sadrže sve podatke o pacijentu na jednom mjestu, nezavisno od toga u kojoj zdravstvenoj ustanovi su prikupljeni (ambulanti porodične medicine, službi hitne pomoći, bolnici ili specijalističkoj ambulanti). Ljekari koji liječe pacijenta na jednom mjestu imaju detaljan uvid u pacijentovu istoriju liječenja, te važne podatke, poput podataka o alergijama, hroničnim oboljenjima, terapijama koje je primao itd. Zahvaljujući ovome, između ostalog, biće izbjegnuto dupliranje preglede, jer urađen pregled u jednoj ustanovi, biće automatski vidljiv svim ljekarima koji liječe pacijenta i u drugim ustanovama i drugim nivoima zdravstvene zaštite, te se ne može desiti da se iste usluge pacijentu pruže više puta i sl. Time će se smanjiti i liste čekanja na pojedine preglede, i to su samo neke od brojnih prednosti koje ovaj projekat donosi.


RTCG - Radio Televizija Crne Gore - Nacionalni javni servis :: Turizam i ekologija :: Tokom 2017. spremno poglavlje 27\nŽIVOTNA SREDINA 19. 06. 2017. 22:15 >> 21:47 1\nTokom 2017. spremno poglavlje 27\nCrna Gora bi ove godine trebalo da bude spremna za otvaranje poglavlja 27, ali je potrebno da zaštita životne sredine donosiocima odluka bude visoko na listi prioriteta, ocijenjeno je na današnjoj konferenciji.\nKonferencija “EU i Crna Gora - U susret otvaranju poglavlja 27 - životna sredina i klimatske promjene” organizovana je u okviru projekta Jačanje kapaciteta za bolju životnu sredinu u Crnoj Gori, koji nevladina organizacija (NVO) Grin houm /Green Home/ sprovodi u partnerstvu sa Centrom za zaštitu i proučavanje ptica, Društvom mladih ekologa Nikšić, NVO Sjeverna zemlja i Zelena akcije/Friends of the Earth Croatia.\nSekretarka Koalicije 27, koja broji oko 20 NVO, Jelena Marojević Galić, kazala je da cilj projekta da pomogne organizacijama civilnog društva da osnaže svoje kapacitet i aktivnije učestvuju u procesu pregovora za Poglavlje 27.\n“Samo uključivanjem svih subjekata možemo uspješno otvoriti poglavlje 27, a u narednom periodu ga uspješno i zatvoriti”, rekla je Marojević Galić na skupu.\nOna je navela da je uključivanje civilnog sektora kroz učešće u radnoj grupi i javnim raspravama poželjno, ali da nije dovoljan mehanizam da se NVO uključe u taj zahtjevan proces.\n“Proces integracija za poglavlje 27 u dijelu implementacije evropskih zakona i legislative velika je šansa za Crnu Goru, čitavo društvo, poboljšanje i unapređenje životnih uslova građana i kroz taj paket možemo dostići ono što je ekološka država Crna Gora, od čega smo još daleko”, navela je Marojević Galić.\nOna je ocijenila da je potrebno da donosioci odluka u Crnoj Gori postavljaju visko na listi prioriteta zaštitu životne sredine, što sada nje slučaj.\n“I mislimo da će trebati mnogo više odlučnosti i da će promjena dosadašnjeg kursa u ovoj oblasti biti neophodna kako bismo konačno uspješno završili proces pregovora”, navela je Marojević Galić.\nŠefica Radne grupe za poglavlje 27, Ivana Vojinović, rekla je da je potrebno unaprijediti saradnju između nadležnih državnih institucija i NVO, što je neka vrsta imperativa kada je u pitanju proces pregovora sa EU.\nOna je rekla da je dinamika pregovora sa EU vezano za poglavlje 27 zadovoljavajuća.\n“U martu smo dobili zvanično pismo od Savjeta ministra EU da se svih 28 zemalja EU složilo da se Crna Gora u ovom momentu smatra dovoljno spremnom da otvori pregovore u poglavlju 27, što je za nas u tom momentu, a posebno sada, predstavljalo ohrabrenje da nastavimo dalje sa vođenjem aktivnog dijaloga sa Evropskom komisijom (EK)”, rekla je Vojinović.\nOna je kazala da u Ministarstvu održivog razvoja i turizma očekuju, na bazi informacija koje dobijaju od EK, da bi Poglavlje 27 trebalo da bude spremno za otvaranje tokom ove godine.\nPredstavnica Delegacije EU u Podgorici, Ana Stanišić Vrbica, istakla je da je izuzetno važno uključivati NVO u pregovaračke radne grupe.\n“Na taj način jedan kompleksan i zahtjevan proces biće mnogo sadržajniji, transparentniji i odgovorniji i neće predstavljati samo birokratski proces između podgoričke i briselske administracije”, ocijenila je Stanišić Vrbica.\nOna je poručila da su uspješni pregovori i eventualno zatvaranje poglavlja 27 zajednički interes svih – Vlade, civilnog sektora, a posebno građana.\nPrema njenim riječima, Vladine institucije treba da ostanu otvorene prema preporukama i komentarima dobijenih od kompetentnih predstavnika civilnog sektora u radnim grupama ili savjetodavnim tijelima.\n“Ta otvorenost će osigurati neophodan dijalog između sva sektora”, smatra Stanišić Vrbica.\nSekretar Radne grupe za poglavlje 27, Mitar Đurović, kazao je da Crna Gora trenutno priprema pregovaračke pozicije za to poglavlje.\n“Poglavlje 27 je jedno od najizazovnijih oblasti pregovaračkog procesa, naročito u finansijskom smislu, s obzirom na to da je ekonomska finansijska analiza pokazala da će Crnoj Gori za ispunjavanje standarda EU do 2035. biti neophodno oko 1,4 milijardi EUR”, rekao je Đurović.\nOn je naveo da je najveći izazov primjenjivanje propisa definisanih u početnim mjerilima, kao i nedostatak administrativnih i tehničkih kapaciteta.\nInformisaće građane o poglavlju 27\nEU ukazala na lošu praksu u upravljanju otpadom\nCrna Gora da razjasni sistem upravljanja otpadom\n19. 01. 2019. 2\nVlada da objavi pregovaračku poziciju


Aktuelno, Srbija i region, Vesti — By taty on February 15, 2012 5:30 pm\nSvečanostima širom Srbije obeležen je Dan državnosti, a predsednik Boris Tadić je poručio da je to praznik svih građana Srbije i zahvalio se svima onima koji u teškim vremenima ime naše zemlje stavljaju u centar svetskih događaja na najpozitivniji način.\nCentralna manifestacija povodom Dana državnosti održana je u Narodnoj skupštini Srbije kojoj su prisustvovali predsednik Tadić, premijer Mirko Cvetković i predsednica Skupštine Slavica Đukić Dejanović.\nTadić je u svom obraćanju istakao da se današnji dan slavi kao dan ustavnosti i slobodarskih tradicija.\n“To je dan koji označava stoletni hod ka osvajanju ličnih prava i sloboda u Srbiji”, dodao je on.\nPre obraćanja, Tadić je uručio istaknutim pojedincima i ustanovama odlikovanja za naročite zasluge u oblasti sporta, kulture, bezbednosti, medicine, nauke…\nPredsednik je odlikovao 17 zaslužnih pojedinaca i institucija, među kojima tenisera Novaka Đokovića, pozorišnog reditelja Dejana Mijača, teatrologa Jovana Ćirilova, Akcioni tim za lociranje i hapšenje haških begunaca, Srpsko lekarsko društvo, Istraživačku stanicu Patnica, doktora Miodraga Stojkovića, kao i pojedine pripadnike Žandarmerije, Sektora za vanredne situacije MUP i Vojske Srbije.\nU ime odlikovanih obratili su se teatrolog Jovan Ćirilov i teniser Novak Đoković. Ćirilov je rekao je da je to priznanje podsticaj za dalji rad, a mladima poručio da je pred njima mirnodopski život uz prednosti demokratije i slobode.\nNajbolji teniser sveta je poručio da će nastaviti da na međunarodnoj sceni Srbiju predstavlja na najbolji mogući način. Predsednica srpskog parlamenta je prethodno otvorila u Domu Narodne skupštine Srbije izložbu svih ustava Srbije, od Sretenjskog do Ustava Kraljevine iz 1903. godine, i poručila da je “naša prošlost obavezujuća za našu budućnost” i da je ljubav prema narodu možda bitnija od svega.\nRanije danas premijer Cevtković je na Oplencu u Topoli položio lovorov venac i uz visoke državne i vojne počasti odao poštu voždu Karađorđu, vođi Prvog srpskog ustanka i prvom vladaru obnovljene Srbije. Cvetković je u crkvi Svetog Đorđa, na Karađorđevom grobu, u ime vlade položio venac na kojem piše: “Slavom ovenčanim precima Vlada Republike Srbije”.\nU Marićevića jaruzi kod Orašca, takođe ranije danas, takođe je obeležen Dan državnosti i i 208. godišnjica Prvog srpskog ustanka. Sa mesta odakle je vožd Karđorđe poveo ustanike na oslobođenje od osmanlijske vlasti, ministar kulture Predrag Marković poručio je da su dostojanstvo i samopoštovanje ono što mi danas slavimo.\nMarković je podsetio na istorijske činjenice vezane za borbu srpskog naroda protiv Turaka početkom 19 veka, i naglasio značaj donošenja Sretenjskog ustava iz 1835. godine. Vladika šumadijski Jovan, uz sasluženje sveštenstva šumadijske eparhije, održao je pomen ustanicima iz 1804. godine.\nOdržan je i prigodan kulturnoumetnički program, a okupljenima se obratio i princ Aleksandar Karađorđević koji je rekao da su Orašac i Oplenac simbol moderne srpske države i slobode.\nOvaj skup su i ove godine ekstremno desne grupe iskoristile kao priliku za manifestovanje svojih stavova, a ministar kulture Predrag Marković im je uzvratio da je to što rade – običan vašar.\nDan državnosti Srbije, 15. februar, ustanovljen je kao nacionalni praznik 2001. godine u sećanje na dva važna događaja iz srpske istorije – početak Prvog srpskog ustaka protiv Otomanskog carstva 1804. godine i donošenja Sretenjskog ustava 1835. godine.\nTaj dan, 15. februar, koji pada na verski praznik Sretenje, uzet je kao početak stvaranja moderne srpske države.\nTags: Boris Tadić, Dan državnosti, Dan državnosti Srbije, Predsednik je odlikovao 17 zaslužnih pojedinaca i institucija, predsednik Srbije, Sretenje, Svečanostima širom Srbije obeležen je Dan državnosti, U Srbiji obeležen Dan državnosti, Vesti iz Srbije\nKejt Apton novo je zaštitno lice magazina "Sports Illustrated" za 2012. godinu, a veliki bilbordi sa kojih se smeši...


Svi koji dođu u Kinu moraće ovde: Karantinski megakompleks sa 5.000 soba i robotima\nDok mnoge države širom sveta ponovo otvaraju svoje granice i ublažavaju ograničenja u vezi koronavirusa, Kina ne želi išta da prepusti slučaju pa su na jugu zemlje, u gradu Guangdžou, izgradili karantinski objekat vredan 260 miliona dolara sa 5.000 soba za putnike koji dolaze u Kinu.\nOtvaranje se očekuje narednih dana, a ovaj kompleks prostire se na površini veličine 46 fudbalskih igrališta i gradnja je trajala manje od tri meseca.\nDo sada su putnici iz inostranstva po dolasku u Kinu boravili u hotelima i tu su bili u karantinu kako bi se smanjila izloženost lokalnih stanovnika mogućim slučajevima zaraze Kovidom-19 od onih koji dolaze u ovu zemlju.\nSada će autobusima biti premešteni u novi kompleks, gde će biti zatvoreni najmanje dve nedelje.\nNa gradilištu ovog karantinskog megakompleksa bilo je više od 4.000 radnika. Prošle nedelje se uselila i prva grupa medicinskog osoblja, njih 184.\nOtvaranje kompleksa polovinom oktobra, hranu služe roboti\nObjekat bi trebalo da bude otvoren uoči početka kineskog sajma uvoza i izvoza, 15. oktobra.\nSvaka soba opremljena je kamerom za videochat, kao i termometrom a tri dnevna obroka isporučivaće roboti.\nOvaj karantinski centar službeno je nazvan “Međunarodna zdravstvena stanica Guangzhou” i prvi je takve vrste u Kini.\nIpak, kineska vlada namerava dodatno da pojača svoju beskompromisnu strategiju nulte tolerancije prema koronavirusu.\nDuhuang već gradi svoju međunarodnu zdravstvenu stanicu sa 2.000 soba, a i Šenžen, nešto južnije, takođe planira gradnju sličnog objekta.\n“Dramatično stanje u Nišu, bolnica na ivici kapaciteta”


MESTO NA KOJEM JE PORODICA NAJSIGURNIJA - Port Of Life\nKada donosite jednu od najvažnijih odluka u životu, kao što je kupovina nekretnine, sigurnost vaše porodice u novom okruženju vam je na prvom mestu.\nIdealno rešenje za bezbrižan porodični životni prostor nude kondominijumi, savremeni stambeni kompleksi, koji svojim stanarima pružaju vrhunski kvalitet gradnje i niz pogodnosti kao što su: privatni park, centralnu dvadesetčetvoročasovnu recepciju, obezbeđenje, video nadzor, profesionalno održavanje, garažu, kartični pristup kompleksu.\nTo konkretno znači da je ulaz u kompleks organizovan slično kao u hotelu – stanari imaju svoje kartice, a svi posetioci moraju da se prijave na recepciji i mogu da uđu isključivo uz odobrenje osobe kod koje kažu da dolaze. Takođe, ceo kondominijum je pokriven video nadzorom, a podzemni parking prostor i čitačem registarskih tablica..\nOsim bezbednosti koja je na najvišem nivou, kondominijumi se od ostalih stambenih kompleksa razlikuju i po tome što je u njima higijena takođe nešto o čemu se svakodnevno vodi računa. Celokupan sadržaj, kao i parking prostor, imaju profesionalno održavanje, tako da stanari ne moraju da brinu o tome da li će ono što ih okružuje biti sređeno, lepo i uvek čisto.\nUpravo takav kondominijum biće i Wellport na Novom Beogradu čiji stanari će uživati u udobnosti i sigurnosti sopstvenog doma, kao i u kvalitetnim zajedničkim sadržajima za celu porodicu.\nOsim komfora koji nudi ovaj vrhunski organizovan prostor za stanovanje, stanarima će biti dostupne i sve prednosti modernih tehnologija, jer će Wellport stanovi biti pripremljeni za brzu implementaciju Smart House sistem. Reč je o sistemu koji omogućava podešavanje rasvete u domu čak i kada ste kilometrima daleko, podizanje i spuštanje roletni, uključivanje i isključivanje bojlera i drugih električnih aparata. Sistem je u potpunosti zaštićen i mogu ga koristiti samo vlasnici stanova, što znači da je bezbednost porodice garantovana.\nRenomirana izraelska kompanija Shikun & Binui Group zaslužna je što će Novi Beograd dobiti svoj prvi kondominijum, koji je idejno rešenje čuvenog arhitekte Ramija Vimera.\nZato se potpuno opravdano za Wellport kaže da je to luka dobrog i sigurnog života, mesto na kojem je porodica najsigurnija.\nTagovi: kondominijum, porodica


Prvobitno je bilo najavljeno da će se završnica Lige šampiona i Lige Evrope igrati u julu i avgustu, a baraž za EURO u drugoj polovini godine, uključujući i utakmicu Norveška - Srbija.\n- Posle današnje video-konferencije sa generalnim sekretarima svih 55 nacionalnih saveza učlanjenih u UEFA, i preporuka koje su navele radne grupe formirane 17. marta, Izvršni odbor UEFA je doneo niz odluka, suočen naravno sa pandemijom virusa COVID - 19 zbog kojih je stao i fudbal i svet - navodi se u saopštenju koje je sinoć objavljeno na sajtu FSS.\nPo pitanju takmičenja, rečeno je da se sve odlaže do daljeg.\n- Utakmice svih reprezentacija (žene i muškarci) koje su zakazane za jun 2020. godine se odlažu do daljeg. Ovo se odnosi i na utakmice baraža za UEFA EURO 2020, dakle i meča Norveška - Srbija, kao i kvalifikacije za UEFA EURO 2021 za žene.\n- Sve ostale takmičarske utakmice UEFA, uključujući i "centralizovane" međunarodne prijateljske utakmice su i dalje odlažu do daljeg.\nFinalni turnir Evropskog prvenstva UEFA do 17 godina, zakazan za maj 2020. godine je otkazan; finalni turnir Evropskog prvenstva UEFA za žene do 19 godina, zakazan za juli 2020. godine je otkazan; finalni turnir Evropskog prvenstva UEFA za žene do 17 godina, zakazan za maj 2020. godine se odlaže do daljeg (pošto je to kvalifikaciono takmičenje za SP FIFA za žene do 17 godina); finalni turnir Evropskog prvenstva UEFA do 19 godina, zakazan za juli 2020. godine se odlaže do daljeg (pošto je to kvalifikaciono takmičenje za SP FIFA do 20 godina).\n- Finala Lige šampiona UEFA u futsalu zakazana za april 2020. se odlažu do daljeg.\n- Rokovi u vezi sa svim klupskim takmičenjima UEFA za sezonu 2020/21 se odlažu do daljeg, posebno po pitanju postupka prijema i registracije igrača. UEFA će blagovremeno odrediti nove rokove.\nPodržava predlog da se učlanjenim savezima da više vremena da završe postupak licenciranja klubova, dok se ne redefiniše postupak prijema za sledeću sezonu klupskih takmičenja UEFA.\nZbog rastuće nesigurnosti koja je nastala kao posledica ovih vanrednih događaja, Izvršni odbor je odlučio i da suspenduje odredbe licenciranja klubova koje se odnose na pripremu i procenu budućih finansijskih informacija klubova. Ova odluka važi isključivo za učešće u klupskim takmičenjima UEFA u sezoni 2020/21.


Marija Šerifović, Vlado Georgiev i mnogi drugi ovog leta na Kraljevom trgu - Užice online\nMarija Šerifović, Vlado Georgiev i mnogi drugi ovog leta na Kraljevom trgu\nLetnja turistička sezona na Zlatiboru\nPredstojeća letnja turistička sezona na Zlatiboru biće ispunjena brojnim koncertima, kulturnim događajima i tradicionalnim manifestacijama. Opština Čajetina i Turistička organizacija Zlatibor pripremili su bogat program “Zlatiborskog kulturnog leta“.\nTokom jula i avgusta ta dešavanja organizovaće se na tri lokacije, a svaki dan će biti ispunjen sadržajnim muzičkim i kulturnim programom. Najveći broj manifestacija održava se na letnjoj pozornici Kraljevog trga, koja je tokom proteklog perioda rekonstruisana i dobila je novi izgled. Tu će, svakako, najviše pažnje privući koncerti poznatih muzičara.\nPored muzičkih koncerata i nastupa KUD-ova, na programu “Zlatiborskog kulturnog leta“ su i predstave, od kojih se posebno izdvajaju dečje, pripremljene za najmlađe posetioce Zlatibora. Tokom avgusta na Kraljevom\ntrgu biće organizovan i džez festival, kao i festivali „Licidersko srce“, „Izvorske kapi“, „Moravski biseri“.\nKoncert “YU Grupe” na Gradskom trgu


Putin ne isključuje slanje novih pošiljki oružja Siriji – Nadlanu.com\nObjavljeno 18. juna 2013. / 18:16:10\nRuski predsednik Vladimir Putin izjavio je danas, po završetku samita Grupe osam (G8) u Eniskilenu u Severnoj Irskoj, da zvanična Moskva ne može isključiti mogućnost slanja novih pošiljki oružja režimu sirijskog predsednika Bašara al-Asada.\n“Ako zaključimo te ugovore, onda ćemo ih i ispoštovati”, istakao je Putin i dodao – “mi oružjem snabdevamo legitimnu vladu Sirije, u skladu sa pravno obavezujućim ugovorima”, prenela je agencija AFP.\nPredsednik Rusije je, takođe, Zapadu poručio da bi slanje oružja sirijskim pobunjenicima moglo jednog dana da im se “obije o glavu”.\nLideri osam najrazvijenijih zemalja su, u završnom saopštenju po okončanju samita, pozvali na prekid krvoprolića i održavanje mirovnih pregovora u Ženevi što je pre moguće, ali nisu direktno pomenuli Bašara al-Asada.\n“Snažno podržavamo odluku da se što pre u Ženevi održi planirana konferencija na temu Sirije”, naveli su lideri G8 i pozvali na postizanje sporazuma o prelaznoj sirijskoj vladi, “koji bi bio postignut uz pristanak obe strane u sukobu”.\nNajveće svetske sile su, takođe, pozvale sirijski režim i opoziciju da se “obavežu na uništavanje i proterivanje iz Sirije svih organizacija i pojedinaca povezanih sa Al-Kaidom, kao i bilo koji drugih snaga povezanih sa terorizmom”.\nKOSOVSKA MITORVICA: Eksplozija ispred zgrade, nema povređenih


Nasilje ne smije biti jedini način političke komunikacije | ➎\nNasilje ne smije biti jedini način političke komunikacije\nka5an 2 Avgusta, 2016 Priča se o ... Nema komentara\nPenzioner Ibrahim Kapetanović izjavio je povodom sve češćih spominjanja rata i sukoba u Bosni i Hercegovini da nasilje ne smije da bude jedini vid političke komunikacije i da Sarajevo kao grad koji je pretrpio mnogo nasilja mora biti miran i civiliziran.\n„Bosni i Hercegovini je dosta podjela i nasilje, siguran sam da penzioneri niti mladi ne žele sukobe u našoj zemlji. Mi moramo razgovarati jer mi živimo jedni s drugima a ne kako bi neki željeli jedni pored drugih, rekao je Kapetanović tokom svog obraćanja u Sarajevu.\nOn je dodao da je simptomatično da uvijek u trenutku kada Bosna i Hercegovina napreduje i kada se razvija, dobiva pohvale iz cijelog svijeta, da postoji neko ko želi da to onemogući, stopira i baci sjenu na to.\n„Penzionerska populacija je uvijek spremna na razgovore, i od nas bi mogli učiti svi koji trenutno vode Bosnu i Hercegovinu. Svi trebamo biti spremni da razgovaramo pa čak i sa onima koji misle drugačije i radikalnije. Upravo zbog toga treba otvoreno pozvati predstavnike penzionerske populacije na otvorene razgovore kako bi razmijenili argumente“ rekao je Kapetanović\n„Razgovarao sam sa predsjednicom Stranke penzionera / umirovljenika s kojom dijelim stavove i poglede vezane za razvoj naše dalje politike. Situacija je kristalno jasna, ali se mi u stranci ne možemo crveniti zbog snishodljive politike naših predstavnika u udruženjima. Meni je takav odnos neprijatan i to ne smije biti jedini način naše interne komunikacije“, istakao je penzioner Ibrahim Kapetanović\nOd sada možete preuzeti autentične Star ...\nBy ka5an 26 Novembra, 2013\nIbrahim Kapetanović : Velika je zabluda ...\nBy ka5an 18 Avgusta, 2016


U Pekingu usporavanje broja novozaraženih od korona virusa\nTestiranje na COVID-19, Peking, 17. jun\nU glavnom gradu Kine Pekingu danas (18. jun) je prijavljen pad novozaraženih korona virusom sa 21 novim slučajem u odnosu na 31 dan pre toga, dok grad nastavlja da primenjuje strože mere da suzbije epidemiju.\nKineski zvaničnici prijavili su 28 novih slučajeva zaraze za prethodna 24 časa u celoj zemlji.\nMeđu slučajevima izvan Pekinga četiri su doneli putnici koji su došli izvan zemlje a tri su prijavljena u gradu Tiandžin i provinciji Hebej, koji se graniče sa Pekingom.\nNema novih smrtnih slučajeva tako da je ukupan broj umrlih od korona virusa u Kini 4.634.\nPeking je ove nedelje zatvorio škole i ograničio turizam i putovanja u grad i iz njega da zaustavi dalje širenje najnovijeg klastera zaraze povezanog sa najvećom veletržnicom u gradu.\nPortparol gradske vlade Hu Heđijan rekao je danas da je u Pekingu zabeleženo ukupno 158 slučajeva zaraze od kada je primećeno novo žarište prošle nedelje u velikoj veletržnici.\nOn je rekao da se trasiraju bliski kontakti da bi se što pre locirali svi mogući slučajevi uz povećano testiranje i druge mere prevencije i kontrole.\nSvako ko je bio blizu veletržnice Sinfad od 30. maja, kao i njihovi bliski kontakt će biti u karantinu od 14 dana i testirani najmanje dva puta, rekao je gradski zvaničnik Džang Ge.\nPeking je zabranio ulazak svim osobama kojima je potvrđena zaraza ili za koje se sumnja da su zaraženi, pacijentima sa temperaturom i bliskim kontaktima iz inostranstva i drugim provincijama, rekao je Džang.\nKina je takođe zabranila većini stranaca ulazak i čak strane diplomate koje stižu iz inostranstva moraju da prođu kroz dvonedeljni karantin.\nZatvorena su mesta javnog okupljanja na zatvorenom. Kancelarije, restorani i hotel u oblasti visokog rizika će takođe biti zatvoreni, rekao je on.


Dan: 14. oktobra 2016. - Grad Niš\nKoordinacija gradskih i republičkih preduzeća nužan preduslov uspešnog rada\nMinistar bez portfelja Milan Krkobabić koji će u narednom periodu biti zadužen i za koordinaciju i usmeravanje rada javnih preduzeća istakao je danas u Nišu da je cilj Vlade Srbije da se uspostavi bolja koordinacija između republičkih i gradskih javnih preduzeća. On je na sastanku sa direktorima svih javnih preduzeća u Nišu, čiji je osnivač, kako Grad Niš, tako i Republika Srbija, razgovarao o stvarnim problemima sa kojima se ona suočavaju kako bi se u narednom periodu preduzeli pravi koraci za prevazilaženje tih problema. Krkobabić je istakao da se sva javna preduzeća moraju suočiti sa suštinskim reformama, poslovnim i finansijskim i da je cilj da sva ta preduzeća budu profitabilna, da se dalje razvijaju i da doprinose budžetu. Istovremeno, istakao je da je jako bitno da preduzeća budu i društveno odgovorna i da se od njih očekuje da poboljšaju kvalitet svojih usluga. Cilj ove Vlade je da se preduzeća stave na zdrave noge i dobro je što u ovom poslu, koji nije lak, imamo podršku zaposlenih i reprezentativnih sindikata, rekao je Krkobabić. Krkobabića su u Gradskoj kući primili članovi Gradskog veća Svetozar Aleksov i Igor Vojinović.\nPremijer Srbije održao sastanak sa rukovodstvom Grada Niša\nJavne finansije u Nišu nisu u dobrom stanju, rekao je premijer Vučić prilikom posete Gradskoj kući u Nišu , ali je i istakao da postoji veliki broj projekata čija bi realizacija doprinela tome da se Niš uporedi sa Beogradom ili Sofijom i da bude ne samo centar jugoistoka zemlje, već i u odnosu na okolne zemlje. Premijer je ukazao na to da Grad Niš u budžetu ima veći deficit od Srbije, i ponovio da Vlada Srbije može da pomogne i da to i čini, tako da će najveći deo sredstava u iznosu od dve milijarde dinara, koja su odvojena za jug Srbije, ostati u Nišu.\nOn je podsetio na to da će u narednim danima biti potpisan ugovor sa fabrikom “Leoni”, koja će otvoriti 2.200 radnih mesta, i najavio da će Vlada dovesti i investitore sa Filipina i iz Nemačke, što će Niš ponovo uvrstiti među velike industrijske centre.\nTakođe, kako je dodao, sredstva će se investirati u IT sektor, odnosno u Tehničku školu i Elektronski fakultet, kao i u izgradnju tehnološkog parka. Vlada će i dalje ulagati u važne državne projekte, poput Koridora 10, pružnog prelaza, aerodroma u Nišu, a nastaviće da subvencioniše i dolazak novih investitora, poručio je Vučić.\nGradonačelnik Niša Darko Bulatović je rekao da će sve primedbe i sugestije uvažiti i da će predlog budžeta, kada bude napravljen, proslediti Vladi Srbije kako bi njene službe dale mišljenje i predloge.On je preneo da je sa premijerom, osim o javnim finansijama i kreiranju budžeta, razgovarao i o budućnosti grada, boljem životu i standardu građana.\nObilazak osnovne škole „Ivo Andrić“\nMinistarka saobraćaja i infrastruktire Zorana Mihajlović, Ministar prosvete, nauke i tehnološkog razvoja Mladen Šarčević i Ministar omladine i sporta Vanja Udovičić posetili su danas novo zdanje isturenog odeljenja osnovne škole „Ivo Andrić“ u Nišu.\nDirektorka ove škole Milica Petković upoznala je visoku delegaciju Vlade Srbije sa funkcionisanjem ove škole koja od nedavno ima novi objekat u svom sastavu sa modernim učilima i dobro opremljenom fiskulturnom salom.\nUčenici su priredili u sportskoj hali škole prigodne prezentacije sportova kojima se bave u okviru školskih aktivnosti . Ministar Šarčević je na opšte odobravanje prisutnih najavio da će se fond časova nedeljno dodatno obogatiti sportskim aktivnostima u okviru predmeta fizičkog vaspitanja.\nU sastavu delegacije koja je obišla školu bili su i gradski većnici Branislav Kačar i Bojan Krstić, kao i načelnici Uprava za obrazovanje, sport i predstavnici Kancelarije za mlade.\nOva poseta je iskorišćena i da prisutni ministri uruče sportske rekvizite i lopte koje će biti korišćene u redovnoj nastavi ove škole.\nMinistar prosvete Mladen Šarčević u Nišu\nMinistar prosvete, nauke i tehnološkog razvoja Mladen Šarčević razgovarao je danas u Gradskoj kući sa zamenikom gradonačelnika Niša prof.dr Milošem Banđurom i njegovim saradnicima o realizaciji projekata od najvišeg značaja za grad, Univerzitet i školstvo. Jedan od prioriteta ministarstva je realizacija projekta izgradnje aneksa na Elektronskom fakultetu u Nišu gde bi bili smešteni laboratorije i naučno-istraživački centri za malede naučnike, rekao je ministar. Istovremeno, najavio je povećanje kvota za upis studenata za studije iz oblasti IT sektora. Ministar je obećao i da će tim pravnika Ministarstva prosvete, nauke i tehnološkog razvoja u narednom periodu utvrditi iz kog je razloga projekat izgradnje stanova za mlade naučne radnike zaustavljen 2011. godine, budući da je zamenik gradonačelnika istakao da je gradskom rukovodstvu jako važno da se ovaj slučaj ispita do kraja jer je u projekat uložen veliki novac. Ministar je najavio nove sastanke sa gradskim rukovodstvom kako bi se konkretizovala saradnja na više polja.\nKao što je i obećao juče, premijer Srbije, Aleksandar Vučić već danas je uručio ključeve autobusa marke „Mercedes“ Direkciji za javni prevoz Niša.Ovaj moderan klimatizovani autobus poklon je Grada Beograda Nišu i biće korišćen na linijama gradskog prevoza .U prisutvu gradonačelnika Niša Darka Bulatovića izvršena je predaja ključeva u samom vozilu ,čiji su unutrašnjost zajedno razgledali premijer i gradonačelnik.\nAutobus je već jutros stigao iz Beograda ,a primopredaja vozila je izvršena na parkingu preko puta Gradske kuće.\nPolaganjem venaca na Spomenik oslobodiocima na Trgu kralja Milana u centru grada i u spomen-kompleksu Bubanj, obeležena je godišnjica oslobođenja Niša u Drugom svetskom ratu.\nVence su položili članovi delegacije Grada Niša na čelu sa zamenikom gradonačelnika prof.dr Milošem Banđurom,zatim predstavnici Vojske Srbije, Ministarstva unutrašnjih poslova, Saveza boraca, Nišavskog okruga i udruženja za negovanje tradicija oslobodilačkih ratova Srbije.\nNiš je oslobođen 14. oktobra 1944. godine kada je 22. divizija narodno-oslobodilačkog pokreta ušla u grad i iz pravca juga napala nemačke trupe.


U bioskopima: Palio\nNaslovna » Izlasci » Film » U bioskopima: Palio\nOd danas, 2. juna, u bioskopima će se prikazivati i dokumentarni film „Palio“.\nAmeričko-italijanski dugometražni dokumentarac „Palio“ je delo o uzbuđenjima, ambicijama i korupciji koji karakterišu jedan od najstarijih i najuzbudljivijih svetskih događaja.\nFilm je u Srbiji premijerno prikazan na festivalu 7 veličanstvenih.\nPalio je najstarija trka konja na svetu, koja se održava u italijanskom gradu Sijena, gde glavnu ulogu igraju visoki ulozi, svojevrsno bojno polje strategije, intriga i odmeravanja snaga.\nIntrige okupiraju Palio\nUsred takvog kovitlaca nalaze se džokeji – obožavani ukoliko pobede, omraženi ukoliko izgube. Film „Palio“ prati legendarnog maestra Žižija Bruskelija, pobednika trinaest trka i gospodara intriga koje okupiraju Palio, kao i njegovog bivšeg učenika Đovanija Acenija, zgodnog mladog takmičara, nošenog neustrašivom strašću da postane prvak!\nOvaj uzbudljivi dokumentarac otkriva nepoznati zatvoreni svet u epskoj i kinematičnoj priči o italijanskom životu u jednom mikrokosmosu… Film je stoga u brzom i žestokom ritmu i na momente deluje poput trilera, sa visokooktanskim zapletom!\nReditelj filma je Kozima Spender, a producent Džejms Gej-Ris, čija biografija uključuje nagrađivani i voljeni dokumentarac o Ejmi Vajnhaus – „Ejmi“, kao i jednako uspešni film „Senna“ i dokumentarac nominovan za Oskara „Exit Through the Giftshop“, sa Džonom Hantom. (danubeogradu.rs)\nTagovibioskopi dokumentarni film film izlasci\nPrethodni Japanski rakugo pripovedač u Beogradu\nSledeći Četiri izvođenja izraelskog sastava Gulaza u Srbiji


"Orlić" Lazović ne odustaje od "starog jata" - Sportske.net\n"Orlić" Lazović ne odustaje od "starog jata"\nFudbaler Crvene zvezde Darko Lazović priznao je da se nalazi u padu forme i da, zbog toga, za sada, mora da se vrati u redove mlade reprezentacije gde će pokušati da zaradi novi poziv selektora Mihajlovića.\nDarko Lazović pojavio se juče na okupljanju seniorske reprezentacije Srbije u Staroj Pazovi.\nOn je sa selektorom Sinišom Mihajlovićem obavio razgovor u "četiri oka" tokom kojeg mu je saopšteno da je njegov pad forme uslovio izostavljanje sa spiska reprezentativaca koji konkurišu za meč sa Republikom Irskom.\nI pored toga, Lazović nije razočaran i naglašava da ne želi da se zaustavi na jednom nastupu za seniorsku reprezentaciju.\n"Velika mi je čast što sam u junu bio sa najboljom selekcijom, ali neću se zaustaviti samo na jednom pozivu. Priznajem da sam u padu forme, verujem da ću u narednom periodu igrati bolje" rekao je Lazović za "Sportski žurnal".\nNapadač Crvene zvezde danas će biti u sastavu mlade reprezentacije Srbije koja će u Jagodini odigrati prijateljski meč sa selekcijom Moldavije.


Potpisan Memorandum o saradnji u oblasti turizma između Crne Gore i Srbije\nDanas je u Beogradu otvoren 39. Sajam turizma na kome je Crna Gora zemlja partner. Na otvaranju sajma govorili su ministar održivog razvoja i turizma Pavle Radulović i ministar trgovine, telekomunikacija i turizma i potpredsjednik Vlade Srbije Rasim Ljajić, dok je Sajam svečano otvorio premijer Srbije Aleksandar Vučić.\nMinistar Radulović istakao je zadovoljstvo saradnjom sa Srbijom u oblasti turizma i činjenicom da je po prvi put u novijoj istoriji Crna Gora zemlja partner na Sajmu turizma. Ministar je napomenuo da povezivanjem ponuda region ima veliku šansu da osvoji nova, daleka tržišta i poveća broj turista i godišnje prihode od turizma.\nMinistar Ljajić je istakao zadovoljstvo porastom sektora turizma u Srbiji u poslednjih nekoliko godina, kao i sve boljom regionalnom saradnjom, u cilju privlačenja turista sa novih tržišta.\nPremijer Vučić je naglasio da samo konkretnom saradnjom region može računati na povećanje posjećenosti i prepoznatljivost u regionu.\nCrna Gora se na Sajmu predstavlja pod sloganom „Crna Gora – uvijek drugačija“, a na štandu se nalaze Nacionalna turistička organizacija Crne Gore, lokalne turističke agencije, predstavnici hotela, turističkih agencija, itd.\nTokom prvog dana Sajma, ministar održivog razvoja i turizma Pavle Radulović i ministar trgovine, telekomunikacija i turizma Srbije Rasim Ljajić potpisali su novi Memorandum o saradnji u oblasti turizma.\nUvažavajući značaj koji regionalna saradnja ima, prvenstveno u smislu unapređenja odnosa na bilateralnoj osnovi usmjerenih ka realizaciji ciljeva koji su zajednički za razvoj regiona, potpisivanjem Memoranduma o saradnji u oblasti turizma između naše dvije države, nastojimo u još većoj mjeri afirmisati pristup kojim se kroz regionalni koncept saradnje obezbjeđuje implementacija razvojnih ciljeva na nacionalnom nivou, doprinoseći na taj način prosperitetu i regiona.\nPolazeći od tako utvrđenog načina zajedničkog djelovanja, Memorandum stvara preduslove za ostvarenje sinergije raznolikosti turističkih proizvoda Crne Gore i Srbije, odnosno za iniciranje programskih aktivnosti i projekata čija će realizacija omogućiti povezivanje ne samo institucija koje se bave turizmom već i onih čija je djelatnost na indirektan način povezana s turizmom, čime se stvara šira baza za intenzivniji društveno-ekonomski razvoj.\nU tom smislu, Vlada Crne Gore u potpunosti daje podršku razvojnim idejama koje se odnose na saradnju sa Republikom Srbijom, prije svega zbog činjenice da samo zajedničkim naporima dajemo doprinos napretku regiona kao cjeline.


Gde su najskuplje i najjeftinije gorivo na Balkanu | Kamatica\nPočetna > tekst > Gde su najskuplje i najjeftinije gorivo na Balkanu\nGde su najskuplje i najjeftinije gorivo na Balkanu\nTekst objavljen: 23.07.2013 15:30\nCrna Gora je skoro pa lider u cenama goriva u regionu, a benzin je skuplji samo u Sloveniji, a dizel u Sloveniji i u Srbiji. Obe vrste goriva jeftinije su u Hrvatskoj nego u Crnoj Gori, iako je prosečna plata kod komšija sa 732 evra za čak 50 odsto veća od crnogorskog proseka od 480 evra.\nBezolovni benzin od 95 oktana je najjeftiniji u Bosni i Hercegovini gde prosečno košta 1,19 evra. U Republici Srpskoj se sve vrste goriva mogu naći za nekoliko centi jeftinije nego u drugom entitetu. Ova vrsta benzina u Makedoniji prosečno košta 1,28 eura, u Srbiji je jedan cent skuplje. U Hrvatskoj bezolovni od 95 oktana košta 1,33 era, u Crnoj Gori je 1,38 a u Sloveniji 1,49 evra.\nEuro dizel je najjeftiniji u Makedoniji gde košta 1,13 evra, a zatim u Bosni i Hercegovini sa prosekom od 1,19 evra koliko je bila cena benzina od 95 oktana. U Hrvatskoj dizel košta 1,26 evra, u Crnoj Gori 1,29 evra, u Srbiji 1,31 a u Sloveniji 1,37 evra.\nU većini zemalja ove cene su prosečne jer ne postoji jedinstveni cenovnik i zavisno od trgovca ili lokacije benzinske pumpe cene su različite u nekoliko centi. U BiH zavisno od entiteta cene mogu da variraju i do pet-šest ero centi.\nPrema podacima Automoto saveza Srbije, u Evropi najskuplje gorivo je u Norveškoj gde bezolovni od 95 oktana košta 1,98 evra a evrodizel 1,8 evra. Prema istom izvoru najjeftinije gorivo u Evropi je u Rusiji gde benzin od 95 oktana košta 74,6 evro centi, a evrodizel 77,4 centa.\nU Crnoj Gori od maloprodajne cene goriva 50 do 52 odsto ide državi na ime akciza i poreza. Različite državne dažbine su i glavni razlog različitih cena u državama regiona.\ncena goriva cene goriva gorivo jeftino gorivo benzin


Haradinaj može da vidi Niš samo iz zatvora! - Smedia\nHaradinaj može da vidi Niš samo iz zatvora!\n12.05.2017 | 16:55\nPotpredsednik Vlade Srbije Nebojša Stefanović poručio je danas da Ramuš Haradinaj Niš može da vidi samo iz niškog okružnog zatvora i to - iznutra.\nStefanović je za Tanjug rekao da je posle današnje izjave Haradinaja potpuno jasno da je ono što on govori stav kosovskih Albanaca, da te izjave imaju funkciju i da su potpuno bile lažne sve one izjave koje su trebalo da ubede gradjane Srbije da on govori kao političar, da ne predstavlja stavove kosovskih Albanaca, da nema nikakvu javnu finkciju.\n"Nedavno se na teritoriji opštine Orahovac odigrao sastanak, sastali su se...


(VIDEO) Sutra U Travniku 5. Poslovni Forum Evropskog Pokreta - Travnik\nEvropski pokret u BiH povodom 15-te godišnjice osnivanja i rada, u Travniku će održati „5. Poslovni forum Evropskog pokreta“.\nOvo je prilika da se govori između ostalog o mogućnosti budućih ekonomskih odnosa država regiona, koronavirusu i poslovnom sektoru, te o tome koliko se domaća privreda prilagodila novonastalim uslovima.\nU zgradi Vlade Srednjobosanskog kantona sutra će biti održan sastanaka sa ambasadorom Republike Slovenije u BiH. Bitno je spomenuti da Evropski pokret u BiH i Vlada kantona naredne godine obilježavaju 10-tu uspješnu godišnjicu poslovanja.\n(VIDEO) Sutra u Travniku 5. Poslovni forum Evropskog pokreta 3\n(VIDEO) Sutra u Travniku 5. Poslovni forum Evropskog pokreta 4


"KOSMIČKI RITMOVI" U BALKANU Milena Mijović Durutović se predstavlja plavim monohromatskim instalacijma i slikama\nIzložba "Kosmički ritmovi" crnogorske vizuelne umetnice Milene Mijović Durutović, koja se predstavlja sa svojim plavim monohromatskim instalacijma i slikama, otvorena je večeras i trajaće do 21. oktobra u bioskopu "Balkan" u Beogradu.\nNa otvaranju Mijović Durutović je rekla agenciji Tanjug da je naziv izložbe "Kosmički ritmovi" došao iz njenog petogodišnjeg bavljenja prirodnim pigmentima i materijalima, poštovanja prirodnih procesa i "stvari okolo koje su moćnije od svih nas".\n"Kosmički ritmovi" Milene Mijović Durutović\nUmetnica je rekla da u predstavljenim radovima prevladava plava boja zato što je pigment koji koristi "bio dovoljan u tom trenutku, zračio je, davao je mistiku i dubinu, bio je bezvremenski i sve u u odnosu na njega nekako je bilo nepotrebno".\nIzložbu "Kosmički ritmovi" čine tri celine, predstavljene na tri sprata "Balkana": serija slika "Tragovi", radovi iz ciklusa "Dubine" i sama instalacija "Vibracije" ili "Kosmički ritmovi".\nMilene Mijović Durutović\nTeoretičarka i istoričarka umetnosti Maša Vlaović navela je u opisu rada Mijović Durutović da se njeno korištenjem intenzivne, izrazito plave boje "može protumačiti kao pokušaj da posmatrača oslobodi od procesa mišljenja i da ga uroni u beskrajno plavo prostranstvo i kosmičke ritmove".\nIzložba "Kosmički ritmovi"\nIzložba "Kosmički ritmovi" Milene Mijović Durutović održava se u organizaciji Fondacije Saša Marčeta i uz saradnju sa Centrom za savremenu umjetnost Crne Gore.\nMijović Durutović je završila na Fakultetu likovnih umjetnosti na Cetinju, a magistarske na Fakultetu likovnih umetnosti u Beogradu. Članica je ULUCG, a izlagala je na više samostalnih i grupnih izložbi u zemlji i inostranstvu. Kustoskinja je Centra savremene umjetnosti Crne Gore.\nMilena Mijović Durutović\nIzložba Milene Mijović Durutović: Etika nije prevaziđena\nIzložba Gorana Babića "Povremeno zaustavljanje vremena" u Galeriji - legatu Milice Zorić i Rodoljuba Čolakovića\nJasna Đuričić, najbolja evropska glumica, za "Blic": "Aida" se nažalost trenutno koristi u političke svrhe\nLOKALNE UMETNIKE UČINILI VIDLJIVIM: Izložba "Evrovizion. Crossing Stories And Spaces" u MSUV\nUmetnice i umetnici sa ovih prostora nepravdeno su zapostavljeni kako u mnogim teorijskim raspravama tako i izložbenoj praksi velikih međunarodnih izložbi, kaže kustoskinja Sanja Kojić Mladenov.\nPesnik i dugogodišnji predsednik Brankovog kola Nenad Grujičić, napisao je za "Blic" sonet posvećen najboljem teniseru svih vremena Novaku Đokoviću koji čeka konačnu odluku o tome da li će igrati na Australijan openu ili ne.\nBEOGRAĐANKA OSVOJILA AMERIČKU PUBLIKU! Marija Jelić pevala na bis u Karnegi holu (FOTO)\nSopran Marija Jelić je osvojila američku publiku svojim solističkim koncertom pod nazivom "Moć sudbine” sa pijanistom Antoni Manolijem i još jednom pokazala da je jedna od najvećih zvezda sa naših prostora.


Ruska avijacija uništila 20 cisterni za naftu u Siriji - 30.12.2015, Sputnik Srbija\nRuska avijacija uništila 20 cisterni za naftu u Siriji\nVazdušno–kosmičke snage Rusije uništile su 20 cisterni u sirijskoj provinciji Idlibu koje je DAEŠ koristio za šverc nafte u Tursku, saopštilo je Ministarstvo... 30.12.2015, Sputnik Srbija\nrusija, vesti, svet, sirija, daeš\n12:15 30.12.2015 (Osveženo: 13:29 30.12.2015)\nVazdušno–kosmičke snage Rusije uništile su 20 cisterni u sirijskoj provinciji Idlibu koje je DAEŠ koristio za šverc nafte u Tursku, saopštilo je Ministarstvo odbrane Rusije.\nPeskov: Ruska operacija u Siriji u skladu sa međunarodnim pravom\n21 Decembar 2015, 11:13\nRuska avijacija je prethodnih dana takođe uništila i šest postrojenja za naftu u sirijskim provincijama Deir ez Zoru i Alepu.\n„U protekla 24 časa ruska avijacija je uništila 6 terorističkih nezakonitih postrojenja za vađenje i obradu nafte u provincijama Dejr ez Zoru i Alepu. Ruski avioni tokom vazdušnih operacija u rejonu Kafer Nebelu, u provinciji Idlibu, otkrili su grupu cisterni koja se kretala prema sirijsko–turskoj granici u pratnji džipova, ojačanih protivvazdušnim oružjem“, saopštio je zvanični predstavnik Ministarstva odbrane Rusije general Igor Konašenkov.\nTom prilikom je uništeno 20 cisterni koje je DAEŠ koristio za šverc nafte u Tursku, kao i 2 džipa koja su bila opremljena protivvazdušnim sistemima ZU–23.\nPrema njegovim rečima, za gađanje ciljeva korišćen je bombarder Su–34.\nAvioni su za 24 časa izveli 121 nalet i 424 udara na objekte militanata u Siriji, rekao je Konašenkov.\n„U protekla 24 časa avioni Vazdušno–kosmičkih snaga Rusije u Siriji izveli su 121 nalet i 424 udara na objekte terorista u provincijama Alepu, Idlibu, Latakiji, Hami, Homsu, Damask, Dari, Raki i Dejr ez Zoru“, naveo je Konašenkov.\nRuski general: Naši avioni nijednom nisu promašili cilj\n27 Decembar 2015, 16:36\nPrema njegovim rečima u ponedeljak su predstavnici jednog odreda sirijske opozicije, koji je aktivan na severoistoku zemlje, predali informacije o planiranom sastanku komandanata DAEŠ–a u predgrađima Rake.\n„Dva dana smo organizovali stalno osmatranje iz vazduha. Nakon potvrđenih informacija o dolasku vođa militanata na mesto okupljanja, avion Su–34 je izveo avijacioni udar na zgradu u kojoj se održavao sastanak. Direktnim udarom navođene avionske bombe zgrada i svi koji su se nalazili u njoj su uništeni“, rekao je predstavnik Ministarstva odbrane.


Kako je moguće da prestonica kulture osvane umotana u kese, flaše, konzerve i pikavce? | Luftika\nNovi Sad je proglašen za prestonicu kulture i svoju titulu ponosno će nositi u narednih godinu dana. Lokalna, ali i republička vlast na sebe prihvata sve zasluge za jednu ovakvu počast, međutim bilo bi moralno i u redu da prihvati i krivicu što je nekultura ostala na ulicama nakon organizovanih manifestacija kod zgrade Banovine.\nNovosadski fotoreporter Vladimir Vava Jovanović je na Fejsbuku objavio fotografije smećem pretrpanih novosadskih ulica sedam dana nakon što su se razišli posetioci zvanično najkulturnijeg grada u Evropi.\nPrestonica je nakon kulturno prosvećenih građana ostala ukaljana, a kultura je umotana u crne najlonske kese, plastične flaše i opuške ostavljena komunalnim službama na dar.\nNe može se uvek kriviti gradska vlast za ponašanje ljudi koji u tom gradu žive. Novi Sad je vazda u Srbiji važio za grad pristojnih, susretljivih i pedantnih ljudi.\nU ostatku države, kao neko ko je rođen u Beogradu odgovorno tvrdim, oduvek se govorilo kako su Subotica i Novi Sad najčistiji gradovi u našoj zemlji.\nSvi su ’skidali kapu’ Vojvođanima na izvanrednom građanskom ponašanju i čeznuli da i njihovi gradovi budu čisti i na ponos njihovim stanovnicima.\nŠta se dogodilo i kako je moguće da je Novi Sad popustio i počeo da liči na ostale gradove koji i dalje muku muče sa divljim deponijama i prljavim ulicama?\nNe samo po periferiji, već se divlje deponije sada stvaraju po centralnim gradskim ulicama i to u vreme kada je Novi Sad konačno dobio evropsko priznanje za svoje negovanje kulturnih vrednosti.\nKonačno su na red došle ekološke teme i jasno je da će se mentalitet i ponašanje menjati mukotrpno u narednom periodu. Neće to ići lako i preko noći, a upravo su Beograd, Novi Sad i Niš morali da budu predvodnici u tom novom osvešćivanju.\nVidevši ovakve porazne slike možemo zaključiti da je pred nama dug put, a našu sramotu moramo prikazati u nadi da će se opametiti oni koji su u stanju da đubre ostavljaju za sobom gde god im padne na pamet.\nOni koji o okolini vode računa, kojima je to deo kućnog i građanskog vaspitanja, neka se ne ustručavaju da opominju svoje sugrađane kada primete ovakve stvari.\nPostoji kulturan način da se čovek opameti bez upotrebe ružnih reči njegovih spontanih prosvetitelja, da mu se ukaže na krive manire i kakve posledice mogu ostaviti njegovi postupci, kao i benefiti koje bi svi mi osetili skupa ukoliko bi vas ekološki nesvesni sugrađani poslušali.\nVolimo naše ulice, uživajmo u njihovoj čistoći, volimo reke, planine i šumske staze koje pamte samo naše korake, a ne našu plastiku i otpatke. Znam da je lakše reći nego učiniti, ali ništa nije nemoguće ukoliko se nečemu predamo i posvetimo.\nNe verujem da se rešenje jedino krije u drakonskim kaznama za prljavce, već u upornoj i sistemskoj edukaciji stanovništva.\nU tom smislu emisije poput onih Jovana Memedovića mogu imati presudnu ulogu, ali ovakva tema zaslužuje i druge vidove kreativnog podsticaja građanstva.\nKazne dolaze nakon propuštene prilike da nešto korisno učinimo za društvo u kojem živimo, a tu ne bi trebalo biti milosti zbog otvorenog nepoštovanja, bahatosti i bezobrazluka prekršioca.\nKljuč je i u edukaciji novih generacija, insistiranju na školskom obrazovanju kako bi klinci svoje roditelje mogli da nauče da bačena konzerva ili kesa čeka njih u budućnosti. Cenimo naše čistače ulica, pozdravimo ih dubokim naklonom jer oni skrivaju ovu sramotu o kojoj pišem.\nPatriotizam se zaista pokazuje onog trenutka kada đubre stavimo u džep dok ne prošetamo do najbliže kante. A gradski činovnici moraju obezbediti uslove da grad bude čist postavljanjem velikog broja kanti za smeće, kako bi se krivica u perspektivi mogla svaliti jedino na pleća nesavesnih građana.\noznakedjubre ekološka svest gradjansko vaspitanje novi sad prestonica kulture\nDošli Beograđani каже:\n21/01/2022 у 13:41\nopet u NS\nmada ih niko nikad ne zove


Registar javnih službenika Republike Srpske – ko su zaposleni u javnoj upravi? – Nova Srpska\nby Nova Idejaon 2016-07-20\nSvi se samo gađaju ciframa, no niko nema precizne i konkretne podatke. Takođe, stvar se dodatno komplikuje kad je riječ ne samo o zaposlenima u javnim organima uprave, nego i o zaposlenima u lokalnim samoupravama, kao i o mnogobrojnim članovima upravnih odbora u javnim preduzećima i institucijama. Dakle, ono što niko tačno ne zna jeste precizan broj svih onih koji primaju novčanu naknadu iz javnih budžeta u Republici Srpskoj, odnosno iz budžeta Srpske, njenih gradova i opština.\nNova Srpska predlaže stoga da se pristupi kreiranju elektronskog javnog registra svih javnih službenika, odnosno svih onih koji po bilo kojem osnovu primaju novac iz javnih budžeta. Taj registar bi sadržavao imena i prezimena tih ljudi, njihovu radnu poziciju ili funkciju, kratku biografiju sa listom njihovih prethodnih radnih mjesta i pregled njihovih radnih obaveza i zaduženja. Takođe, u tom registru bi bili sadržani i svi podaci o eventualnim disciplinskim i drugim mjerama izrečenim protiv tih lica, odnosno sami građani bi imali pravo da u taj registar u folder konkretnog službenika ostave, naravno pod svojim imenom i prezimenom, primjedbu na njegov rad, kao i razloge te primjedbe i dokaze koji potkrepljuju tu primjedbu. Registar bi sadržavao informacije i o korištenju službenih vozila i troškovima repreznetacije.\nCilj ove ideje jeste ne samo da konačno saznamo koliko to tačno javnih službenika i ostalih lica koja se plaćaju od sredstava poreskih obveznika imamo, nego i ko su ti ljudi, kakve su ih biografije kvalifikovale za mjesta na kojima se nalaze, kakvi su im radni uspjesi i dostignuća, odnosno, u krajnjem, cilj je da dobijemo transparentan registar u kojem bi tačno znali koga i za šta plaćamo.\nTad bi bilo daleko jednostavnije da se kao društvo manemo praznih politikantskih priča koje se svode na to da li je ova ili ona partija bolja ili gora. Vidjeli bismo tačno kako partije, i na centralnom i na lokalnom nivou, zapošljavaju svoje kadrove. Vidjeli bismo kako partijski činovnici bez dana prethodnog radnog iskustva postaju savjetnici i direktori javnih preduzeća i institucija. Ogoljena bi bila čitava struktura naše republike i odgovori na mnoga mučna pitanja o uzrocima korupcije u našem društvu, hroničnoj neefikasnosti i ostalim problemima sa kojima se suočavamo-bili bi jasni i nedvosmisleni.\nTakođe, u tom slučaju bi bilo lako odgovoriti na pitanje da li naša privreda ima resurse da plaća toliki broj zaposlenih u javnom sektoru. Bilo bi jasno utvrditi i koliki javni sektor nam je uopšte potreban. Bilo bi jednostavno izračunati koliki mjesečno pravimo minus kad je plaćanje viška zaposlenih u javnom sektoru u pitanju. U principu, vidjeli bismo presjek stanja kad je naša uprava u pitanju i poslije toga bi reforma javnog sektora bila tehničko, matematičko i ekonomsko pitanje koje ne bi zavisilo od političke volje, nego od pritiska građana-poreskih obveznika i privrednika koji finansiraju javni sektor.\nSve partije i političari koji podržavaju ili čak žele da prisvoje ovu ideju imaju našu podršku oko ovog projekta, iako u javnosti postoje stavovi da niti jedna od tih partija neće konkretno učiniti ništa da bi se isti i realizovao jer su, prema tim mišljenjima, sve domaće političke stranke listom zasnovane na zloupotrebi javnih sredstava, korupciji i potrebi ovladavanja javnim finansijama. Međutim, građani imaju pravo da iniciraju ozbiljne teme i potrebno je zato kontinuirano upućivati izazove tromoj, neefikasnoj i korumpiranoj političkoj strukturi za koju bismo iskreno željeli da nas u ovom smislu demantuje i podrži ovu ideju.\nTim autora Nova Srpska\nThis entry was posted in Akcije and tagged Registar javnih službenika, slider. Bookmark the permalink.\nNova Ideja/ 2016-07-29\nNova Ideja/ 2016-07-16\n60% građana Republike Srpske je za pristupanje Evropskoj uniji, dok je 12% za pristupanje NATO savezu, pokazalo je istraživanje predstavljeno na javnim diskusijama u Brčkom...


Republika / Vučić debatuje o svetskim problemima: Predsednik Srbije na otvaranju Drugog pariskog foruma o miru\nKriza političkih i ekonosmkih sistema\nPredsednik Francuske je naglasio da je otvorena ekonomija donela mir u mnogim delovima sveta, a da se danas ponovo suočavamo sa krizom demokratije i podelom društva.\n- Sistem globalne otvorene ekonomije bio je 70 godina uspešan i omogućio je uspostavljanje mira u mnogim regionima sveta, a kriza je podelila društva, stvarajući krizu demorkatije, i ponovo oživela unilateralizam - kazao je on.\nEvropa je kontinent koji treba sam da rešava svoje probleme, naglasio je on, dodajući da mora imati odgovor na krizu. "Evropa je laboratorija multilateralizma", naglasio je Makron, založivši se za zajedničko suočavanje sa izazovima.\nSrbija Aleksandar Vučić Emanuel Makron Predsednik Pariz Dan primirja


Evropska komisija pokrenula dve istrage protiv Apple-a - Advertiser Serbia\nEvropska komisija pokrenula dve istrage protiv Apple-a\nEvropska komisija je u utorak pokrenula dve istrage u kojima želi da istraži poslovne prakse Apple-a u vezi sa mogućim kršenjem pravila o poštenoj tržišnoj konkurenciji\nIstrage su usmerene prema Apple-ovoj usluzi mobilnih plaćanja Apple Pay i trgovini mobilnih aplikacija App Store. Istrage primarno ciljaju na prakse kojima Apple čini korišćenje vlastitih servisa obaveznim za kupovinu, npr., unutar mobilnih aplikacija, te na restrikcije koje stavljaju pred developere i korisnike kad je reč o korišćenju konkurentskih sistema plaćanja.\nZabrinutost Komisije, kad je reč o usluzi plaćanja Apple Pay, tiče se ograničavanja pristupa NFC tehnologiji na mobilnim uređajima, a za čije korišćenje ekskluzivno pravo na iPhone-ima ima upravo Apple-ov sistem mobilnog plaćanja. EK ima plan da istraži čini li Apple ovakvim pristupom svojim tehnologijama ilegalno podrivanje konkurencije kad je reč o mobilnim plaćanjima.\nU domenu mobilnih aplikacija EK će istražiti koliko je u skladu s evropskim pravilima o tržišnoj konkurenciji praksa da se na Apple-ov uređajima mogu instalirati samo izvorne aplikacije, koje ponovo podrazumevaju isključivo Apple-ov sistem tzv. in-app kupovine na kojem Apple od svake transakcije uzima proviziju od 30 procenata.\nPored toga, poznata je praksa Apple-a da ne obaveštava korisnike da bi mogli određene pretplate, na primer na audio servise i e-knjige, da kupe i izvan aplikacija.\nOva istraga je pokrenuta nakon prijave Spotify-ja i jednog distributera elektronskih knjiga, a pretpostavlja se da je reč o Amazonu, navodi se u informaciji.\nU slučaju da istražitelji EK dokažu da je Apple svojim ponašanjem iskoristio monopolistički položaj i pružao usluge korisnicima unutar Evropskog ekonomskog područja (EEA) uz onemogućavanje konkurencije, preti im kazna od najviše 10 posto njihovih ukupnih godišnjih prihoda.\nTo bi, prema poslednjim podacima, moglo da iznosi i do 23 milijarde evra, uz obavezu izmene poslovnih politika za koje se utvrdi da nisu u skladu s regulativom EU.


Povoljni vremenski uslovi za vožnju – Mladi Nikšića\nPovoljne vremenske prilike pogoduju da se saobraćaj odvija nesmetano uglavnom na cijeloj putnoj mreži. Do povremenih obustava i zastoja dolazi na dionicama gdje se izvode radovi i gdje je obavezno poštovanje postavljene signalizacije.\nNa magistralnom putu Podgorica – Kolašin na mostu Melještak, saobraćaj se obavlja za sve vrste vozila, uz poštovanje privremeno postavljene saobraćajne signalizacije.\nDo prvog juna, zbog rekonstrukcije magistralnog puta M-6 Ilino brdo – Vilusi doći će do totalne obustave saobraćaja u terminima od devet do 11 časova i od 13 do 15 časova. Van ovih termina saobraćaj će se obavljati jednom trakom naizmjenično.\nDo petog maja zbog izvođenja radova na magistralnom putu M-6 dionici Vraćenovići – Deleuša doći će do totoalne obustave saobraćaja za sve vrste vozila u terminu od 11 do 14 časova.\nPrivremeno se do 20. maja zbog rekonstrukcije magistralnog puta Podgorica – Cetinje lokalitet Kruševo ždrijelo – kružni tok Cetinje odobrava promjena režima saobraćaja sa dvosmjernog na jednosmjerni kao i potpuna obustava saobraćaja u terminima od 08:50 do 10:50 i od 13:50 do 15:20 časova.\nDo završetka radova na rekonstrukciji magistralnog puta M-2.3 dionica Cetinje – Budva, dionica Brajići – Lapčići odobrava se totalna obustava saobraćaja za sve vrste vozila u terminima od 09:10 do 11:10 i od 14:10 do 15:40 časova. Mimo ovih termina saobraćaj se obavlja jednom trakom naizmjenično i regulisan je semaforskom signalizacijom.\nU Podgorici na raskrsnici ulice Nikšićke i Cetinjskog puta u Podgorici do 11. maja saobraćaj se zbog radova obavlja jednom saobraćajnom trakom naizmjenično, a dolazi povremeno i do obustava za sve vrste vozila.\nNa regionalnom putu R-1 dionica Cetinje – Njeguši promijenjen je režim saobraćaja sa dvosmjernog na jednosmjerni, a obustave saobraćaja za sve vrste vozila, izuzev nedjeljom su u terminima od osam do deset i od 14 do 16 sati.\nDo prvog juna u intervalu od 08:30 do 17:30 časova na magistralnom putu M-18 dionica Šćepan polje – Plužine zbog obavljanja geotehničkih istražnih radova doći će do promjene režima saobraćaja sa dvosmjernog na jednosmjerni na mjestu izvođenja radova.\nZbog izvođenja radova u tunelu Vrmac na magistralnom putu dionica Kotor – Krtolska raskrsnica odobrava se promjena režima saobraćaja sa dvosmjernog na jednosmjerni u intervalu od osam do 18.00 i od 22.00 do šest časova.\nUglavnom sunčano i suvo vrijeme u Nikšiću


Assad posjetio Iran i poslao poruku: Ne smijemo dozvoliti SAD-u da obnovi teroristički sistem | Trend Radio Velika Kladuša\nAssad posjetio Iran i poslao poruku: Ne smijemo dozvoliti SAD-u da obnovi teroristički sistem\nPredsjednik Sirije Bashar al-Assad posjetio je jučer Iran gdje se sastao s predsjednikom države Ebrahimom Raisijem te vrhovnim vođom ajatolahom Khameneijem.\nOvo je ujedno bila tek druga posjeta Assada Iranu od početka rata u Siriji 2011. godine zbog čega je ovakav susret ocijenjen kao izuzetno važan.\nIzmeđu ostalog, nakon sastanka s Raisijem, Assad je izjavio kako su za Siriju odnosi s Iranom veoma bitni.\n“Strateške veze Sirije i Irana spriječile su dominaciju izraelskog režima u regiji. Također, naša veza potvrđuje i važnost nastavka saradnje kako se ne bi dozvolilo Americi da obnovi međunarodni teroristički sistem koji je koristila kako bi nanijela štetu zemljama širom svijeta kao i zemljama naše regije”, poručio je Assad.\nS druge strane, predsjednik Irana Ebrahim Raisi izjavio je kako je ova država spremna proširiti sve odnose sa Sirijom uključujući i ekonomske te trgovinske.\n“Teheran će nastaviti pružati sve oblike podrške Siriji i njenom narodu, posebno usred teških ekonomskih uslovima kojima svjedoči cijeli svijet. Svaka patnja za Siriju patnja je i za Iran”, zaključio je Raisi.\nOsim razgovora s Raisijem, Assad je održao sastanak i s vrhovnim vođom Irana koju je naglasio kako je Sirija pobijedila u međunarodnom ratu koji je pogodio ovu državu.\n“Ukazujući na nekoliko faktora koji su utjecali na otpor i pobjedu Sirije u međunarodnom ratu, ajatolah Khamenei je opisao predsjednika Sirije kao odlučnog vladara te mu je poželio više uspjeha u obnovi Sirije”, ističu iranski mediji.


Novak Đoković je iz Španije, sa kraćeg odmora, krenuo put Toronta na Rodžers kup, ali se na aerodromu iznenadio kada je došao do obezbeđenja.\nBilo je pet sati ujutru kada je najbolji teniser sveta krenuo na put. Želeo je da pojede nešto pre ulaska u avion, no radnici obezbeđenja nisu ga pustili da prođe kontrolni punkt pre nego što završi sa doručkom.\n"Bio sam pospan, pa sam zaboravio da nas obezbeđenje neće pustiti sa hranom. Zato sam morao da kampujem ovde i da baš tu jedem #UstajanjeUpetUjutru", poručio je Novak putem Tvitera.\nNa startu Rodžers kupa, na kome je kao prvi nosilac slobodan u prvom kolu, Đoković će najpre igrati sa pobednikom meča Žil Miler - Dmitrij Tursunov. Ako favoriti budu opravdali svoja očekivanja, u trećem kolu će igrati sa Benoom Perom, u četvrtfinalu sa Tomašom Berdihom, a u polufinalu sa Milošem Raonićem. U drugom delu žreba su drugi nosilac Stan Vavrinka, treći favorit turnira, Kei Nišikori...\nProšle godine Nole je u finalu Rodžers kupa izgubio od Endija Mareja u tri seta, sa 4:6, 6:4, 3:6 pa će, ako osvoji titulu, uvećati svoj bodovni saldo za 400 bodova.


Prvi put otkako postoji Savet ministara BiH nije usvojen dnevni red, ministri iz HDZ bili protiv | Novine Toronto\nPrvi put otkako postoji Savet ministara BiH nije usvojen dnevni red, ministri iz HDZ bili protiv\nPrvi put otkad postoji Savet ministara BiH juče nije usvojen dnevni red, zbog čega nije ni održana sednica Saveta ministara.\nPredsedavajući Saveta ministara BiH Zoran Tegeltija (SNSD) rekao je da sednica nije održana jer su protiv dnevnog reda glasali ministri iz HDZ-a BiH.\nOn je pojasnio da su ministri iz HDZ BiH svoje neglasanje za dnevni red obrazložili time što je zamenica predsedavajućeg Saveta ministara i ministarka spoljnih poslova BiH Bisera Turković (SDA) najavila da neće glasati za neka kadrovska rešenja koji dolaze iz hrvatskog naroda.\n"Očekivali smo da rešimo neka od otvorenih pitanja koja su bila predmet usaglašavanja lidera stranaka (SNSD-SDA-HDZ). Sve je izgledalo da će se tako desiti, međutim, nije", kazao je Tegeltija novinarima u Sarajevu.\nOn je najavio da će uslediti konsultacija i da se nada da će nesporazumi koji postoje na liniji SDA-HDZ biti deblokirani.\n"Najsporniji deo su kadrovska rešenja koja su davno završena, kao i konkursne procedure, neke su završene pre i godinu dana. Predstavnici HDZ-a su se pozivali na dogovor iz Istočnog Sarajeva da sve što bude završeno u proceduri da bude imenovano", kazao je Tegeltija.\nPrema njegovim rečima, radi se o dve pozicije, jedna je direktor Službenog glasnika, a druga mesto direktora Agencije za školovanje i stručno usavršavanje kadrova.\nPredsedavajući Saveta ministara dalje je kazao da zbog neusvajanja dnevnog reda predlog o imenovanju Selme Cikotića (SDA) za ministra bezbednosti BiH nije bio u proceduri.\n"Dogovor je takav da se imenuju prvo oni koji su davno prošli procedure, a da se tek onda u proceduru uputi imenovanje Cikotića", kazao je Tegeltija.\nSrpski član Predsedništva BiH i lider SNSD-a Milorad Dodik juče je najavio da će danas biti imenovani direktori Agencije za istrage i zaštitu BiH (SIPA) i Regulatorne agencije za komunikacije BiH (RAK).\nNa dnevnom redu trebalo je da se nađe i predlog revidirane strategije za rad na predmetima ratnih zločina BiH - drugi krug glasanja.


Drinska divizija- prilog istoriji srpske vojske -\nDrinska divizija- prilog istoriji srpske vojske\nIzložbu su priredili istoričari Muzeja Jadra, Goran Vilić i Zoran Tošić, sa ciljem da se kod mladih ljudi koji danas odrastaju u mirnodopskom vremenu, pokrene sećanje na Drinsku diviziju i najbolje srpske generacije koje su branile otadžbinu od neprijatelja.\nU Muzeju Jadra u Loznici danas je otvorena dokumentarna izložba pod nazivom “Drinska divizija“, od nastanka do 1918. godine, na kojoj su predstavljenearhivske fotografije i sačuvana dokumenta koja svedoče o istorijskim događajima u kojima je učestvovala ta vojna formacija.\nGradonačelnik Loznice Vidoje Petrović je posetio izložbu i tom prilikom rekao da je istorija u prošlosti zabeležila surova dešavanja na području tog grada, naglasivši da, kad god je država pozivala svoj narod, građani Loznice su spremno stajali na braniku otadžbine.\nUprkos tako burnoj prošlosti i velikim stradanjima na tom području, Petrović je rekao da je taj kraj često bio zaboravljan, zbog čega smatra da je izložba značajna, kako bi se u susret stogodišnjici Prvog svetskog rata, na svetlost dana iznele istorijske činjenice koje na najbolji način oslikavaju biće građana Jadra i Podrinja.\nIzložbu su priredili istoričari Muzeja Jadra, Goran Vilić i Zoran Tošić, sa ciljem da se kod mladih ljudi koji danas odrastaju u mirnodopskom vremenu, pokrene sećanje naDrinsku diviziju i najbolje srpske generacije koje su branile otadžbinu od neprijatelja.\nVilić je rekao da se ideja za izložbu sa tom tematikom pojavila 2009. godine, nakon izdavanja monografije posvećene Drinskoj diviziji, kao jednoj od najelitnijih jedinica usrpskoj vojsci, čiji je pohod trajao pune 42 godine.\nPrema njegovim rečima, ta divizija je učestvovala u šest ratova, počev od Prvog i Drugog srpsko-turskog rata, potom u Ratu protiv Bugarske, Prvom i Drugom balkanskom ratu, i na kraju u Prvom svetskom ratu, gde su kroz brojne borbe i bitke proneli slavu srpske vojske, dajući veliki doprinos pri stvaranju moderne srpske države.\nIstoričar Tošić je rekao da je to dokumentarno-istorijska izložba, na kojoj su predstavljena 32 panoa, kojima je objašnjen put nastanka divizije od 60-ih godina devednaestog veka do 1918. godine.\nOn je objasnio da je akcenat stavljen na životne priče o njenim komandantima, kao i priče o malim ljudima, koji su svojim ličnim sudbinama, obeležili sudbinu same divizije.\nNa izložbi su, prema rečima Tošića, pored arhivskih fotografija i beleški, predstavljeni i eksponati ordenja, oružja i oruđa, kao i autentična uniforma koju su nosili vojnici te divizije.\nPenzionisani general Milisav Sekulić, autor monografije “Drinska divizija – prilog istoriji srpske vojske” je izložbu otvorio besedom o sećanjima i događajima koje je kao vojnik doživeo 1994. godine, boraveći sa svojim saborcima u Jadru.\nIzložba je otvorena danas i trajaće do polovine januara.\nPrevious U Loznici mnogo napuštenih pasa\nNext Zaustavljeno curenje opasne materije Loznici


Šta će predsednica Evropske komisije poručiti Srbiji? - Politika - Dnevni list Danas\nPočetna » Vesti » Politika » Šta će predsednica Evropske komisije poručiti Srbiji?\nSagovornici Danasa o predstojećoj poseti Ursule fon der Lajen našoj državi\nŠta će predsednica Evropske komisije poručiti Srbiji?\nMarija Stojanović28.09.2021. 15:37\nPredsednica Evropske komisije Ursula fon der Lajen će prilikom posete Srbiji iznova istaći značaj politike “povezivanja” Zapadnog Balkana i Evropske unije, te ponoviti poruke da zemlje ovog regiona imaju šansu da se pridruže EU, ali će se osvrnuti i na probleme u domenu vladavine prava u našoj državi.\nTo ocenjuju za naš list stručnjaci za evropske integracije, govoreći o sutrašnjem dolasku ove briselske zvaničnice u Beograd.\nUrsula fon der Lajen se, podsetimo, od danas nalazi na zapadnobalkanskoj turneji, koju je započela posetama Albaniji i Severnoj Makedoniji.\nKako je najavljeno iz Brisela, predsednica EK će sutra u jutarnjim satima razgovarati sa kosovskom predsednicom Vjosom Osmani i premijerom Aljbinom Kurtijem.\nPotom putuje u Podgoricu, gde će se sastati sa crnogorskim predsednikom Milom Đukanovićem i premijerom Zdravkom Krivokapićem, a u Beograd bi trebalo da stigne u ranim večernjim satima.\nPrema mišljenju pravnika Milana Antonijevića, poseta predsednice Evropske komisije je dobra prilika da se “sa dovoljnom distancom od šest meseci pred sveopšte izbore da podrška demokratskim procesima u Srbiji, da se jasno ukaže na sve nedostatke u oblasti vladavine prava, pravosuđa, stanja u medijima, zastoja u evropskim integracijama i naravno u nastupajućem izbornom procesu i predizbornoj kampanji koja traje nesmanjenom žestinom godinama, rekao bih”.\n– Očekujem još dobrih vesti za građane, “konektiviti” kao nova reč koja ulazi u naš srpski rečnik, koja nas povezuje sa susedima, ekonomski osnažuje i omogućava da se osetimo delom Evropske unije, kroz pruge, puteve i velika ulaganja, za početak. Naravno, uz ove poruke, verujem da stiže i snažna podrška dijalogu Beograda i Prištine kao jedinom procesu u kome se može, na miran način i bez manipulacija, urediti život građana na Balkanu, bilo da priznaju Beograd ili Prištinu kao svoj glavni grad. Briselski dijalog, jednostavno, nema alternativu, ističe naš sagovornik.\nAntonijević konstatuje da “svaka poruka Srbiji i njenim građanima iz Brisela, a naročito sa najviše pozicije, od predsednice Evropske komisije da je našoj zemlji, kao i našem regionu Zapadnog Balkana mesto upravo tamo gde geografski jeste, u srcu Evrope, unutar Evropske unije je osnaživanje pre svega građana i svih onih koji u Srbiji žele da ubrzaju demokratske procese, a samim tim i stvore jaku zemlju”.\n– Ta poruka mora jasno da se čuje i u našem regionu, ali i u svim zemljama unutar Evropske unije, zaključuje Milan Antonijević.\nGovoreći na istu temu, Aleksandar Ivković, analitičar i autor portala European Western Balkans, navodi da je iz najavljenog rasporeda Ursule fon der Lajen i prvih sati posete Tirani, jasno da je cilj ove posete regionu promocija rezultata „praktične saradnje“ između EU i Zapadnog Balkana.\n– Tu se, pre svega, misli na projekte finansirane novcem EU, pomoć tokom pandemije, dok će u Srbiji biti održana ceremonija početka radova na pruzi koja je najavljena ranije ove godine, i tome slično. Poseta će, prema tome, biti slična poseti nemačke kancelarke Angele Merkel, s tom razlikom što će sada verovatno biti više retorike o tome da proces proširenja treba da se nastavi. Evropska komisija je u tome već godinama više „entuzijastična“ u odnosu na države članice, tako da je to u skladu sa očekivanjima. Verovatno će se Fon der Lajen osvrnuti na dešavanja na Kosovu, ali tu ne očekujem da će biti išta drugačije u odnosu na ono što smo već čuli iz EU, smatra Ivković.\nIvković napominje da “kočenje” procesa pristupnih pregovora Albanije i Severne Makedonije sa EU pokazuje da “EK može da promoviše politiku politiku proširenja, ali su joj ruke vezane ukoliko ne postoji saglasnost među državama članicama, kao što je sada slučaj”.\n– Zbog toga Evropskoj uniji trenutno preostaje da se fokusira na investicije i pomoć regionu kao izvore svog uticaja, što je, naravno, dobrodošlo, ali ne može da preokrene trend razočarenja u regionu zbog zastoja na putu obećanog pristupanja, naglašava Aleksandar Ivković.\nRazgovori sa Vučićem i Brnabić\nPlanirano je da se predsednica EK po dolasku u Beograd sretne sa predsednikom Srbije Aleksandrom Vučićem, a u četvrtak i sa premijerkom Srbije Anom Brnabić. U četvrtak ujutru zajedno sa predsednikom Aleksandrom Vučićem, Ursula fon der Lajen će učestvovati u pokretanju projekta na železničkom koridoru 10, te prisustvovati potpisivanju ugovora za sanaciju deonice na takozvanom “Auto-putu mira” (Niš –Priština), koja se sprovodi uz finansijsku podršku EU, javio je RTS. Nakon posete Srbiji, ona će u četvrtak otići u BiH, gde će zajedno sa premijerom Hrvatske Andrejem Plenkovićem i predsedavajućim Savetom ministara BiH Zoranom Tegeltijom prisustvovati svečanom otvaranju mosta Svilaj koji povezuje Hrvatsku i BiH. Planirano je da se sastane i sa članovima Predsedništva BiH. U Briselu napominju da ovu zapadnobalkansku turneju predsednice EK vide i kao pripremu za predstojeći samit EU-Zapadni Balkan, koji bi 6. oktobra trebalo da bude održan u Sloveniji, preneo je RTS.\nAleksandar IvkovićAleksandar VučićAna BrnabićEU integracijeEvropska komisijaInvesticijekonektivitiMilan Antonijevićportal EWBposeta srbijiUrsula fon der Lajenvladavina pravazapadnobalkanska turnejaBeogradBrisel


Đaković otišao Dodiku u goste: Član Predsjedništva BiH govorio o NATO-u, ANP-u, BiH, opoziciji… – Kakanj-X\nĐaković otišao Dodiku u goste: Član Predsjedništva BiH govorio o NATO-u, ANP-u, BiH, opoziciji…\nNa 20 pro, 2019 161\nMilorad Dodik tvrdi da međunarodna uprava u BiH nije donijela ništa dobro i da je neprihvatljivo da i danas ovdje postoji visoki predstavnik međunarodne zajednice.\nČlan Predsjedništva BiH Milorad Dodik rekao je da “BiH, ako želi da egzistira, mora da se oslobodi stranaca, odnosno Bošnjaci moraju da se oslobode stalnog nastojanja da stranci rade za njih protiv Srba i Hrvata”.\nDodik je naglasio da stranci “ne dozvoljavaju da se nešto promijeni u BiH, koja je puna problema, zarobljena raznim procesima i stegama međunarodne uprave koja zaustavlja razvoj”.\n“Stranci su od BiH napravili nezainteresovanu sredinu u kojoj većina samo čeka šta će neko drugi sa strane predložiti. Ja se u to nisam utopio”, rekao je Dodik za RTRS.\nPrema njegovim riječima, nema sreće nijedna zemlja kojom upravljaju strane ambasade, međutim u Sarajevu nema sluha da se bilo šta mijenja i skoncentrisani su na to da sve bude zadržano u postojećim okvirima.\nDodik je naveo da stranci u BiH 20 godina regulišu tržište i privredu, te da su domaće vlasti natjerali na brzu, pljačkašku i nepravednu privatizaciju da bi došlo do nestabilne strukture, koja predstavlja izvor za punjenje praznih radnih mjesta u Njemačkoj i drugim zemljama koje ovdje upravljaju.\nOn je naveo da Centralna banka BiH plasira sredstva u inostranstvo umjesto subjektima u BiH.\n“U isto vrijeme mi smo prisiljeni da idemo na skupe izvore ili one koji su dostupni, a oni su politički motivisani, kao što su Međunarodni monetarni fond, Svjetska banka, Evropska komisija, Evropska banka za obnovu i razvoj i Evropska investiciona banka. Samo se u tim institucijama daje novac koji je politički uslovljen i zato mi ne možemo da napravimo pomake”, kaže Dodik.\nOn napominje da međunarodna uprava u BiH nije donijela ništa dobro i da je neprihvatljivo da i danas ovdje postoji visoki predstavnik međunarodne zajednice.\nDodik je ponovio da u Predsjedništvu BiH nije usvojen Godišnji nacionalni program /ANP/, te da je i general NATO-a /komandant Komande združenih snaga NATO u Napulju Džejms Fogo/ prije nekoliko dana veoma jasno rekao da su dobili memorandum o postignutom dogovoru jer Dodik nije htio da razgovara o ANP-u.\n“Za mene je bilo važno da ne bude usvojen ANP i sada postoji Program reformi BiH. Nisam dozvolio da i on bude upućen u NATO dok ne bude formirano Vijeće ministara. Taj dokument stupa na snagu tek kada bude izabrano Vijeće ministara i on je sada nevažeći. Rekao sam da mogu da prihvatim dokument u kojem se kaže da se ne prejudicira članstvo u NATO-u, već da se pravi dogovor. Nije pređen nivo saradnje koju Srbija ima sa NATO-om”, rekao je Dodik, navodeći da su i predstavnici Rusije, SAD i NATO-a rekli da Program reformi BiH nije ANP.\nVlasnik FIS-a optužen za prijetnje: “Nosim sikiricu u gepeku, glavu ću ti ugurati…\nRudar besplatno vrši upis novih članova: Odaberite pravi klub, to smo…\nIncident koji je uznemirio BiH: Optužen Adis Pokvić za izazivanje…\nGranična policija BiH izdala važno saopštenje: Evo s kojim putnim…\nPrev\tNext 1 of 6.373


Industrijska proizvodnja u Srbiji u februaru veća za 2,6 odsto nego u februaru prošle godine - 24vesti\nIndustrijska proizvodnja u Srbiji u februaru veća za 2,6 odsto nego u februaru prošle godine\nIndustrijska proizvodnja u Srbiji u februaru ove godine bila je veća za 2,6 odsto nego u isto vreme 2020. godine, a u odnosu na prošlogodišnji prosek bila je veća za 1,2 odsto, objavio je danas Republički zavod za statistiku (RZS).\nIndustrijska proizvodnja u periodu januar – februar ove godine, u poređenju sa istim periodom 2020. godine, takođe je bila veća za 2,6 odsto, navdeno je u saopštenju.\nPosmatrano po sektorima, u februaru ove godine, u odnosu na isti mesec lane, rast od 10,2 odsto je zabeležena u sektoru snabdevanje električnom energijom, gasom, parom i klimatizacija, u sektoru prerađivačke industrije rast je bio 1,4 odsto, dok je sektoru rudarstva imao pad od tri procenta.\nPodaci o industrijskoj proizvodnji – po namenskim grupama, u februaru ove godine, u odnosu na februar prethodne godine, pokazuju da je došlo do rasta u proizvodnji trajnih proizvoda za široku potrošnju, za 16,6 odsto, energije, za 10,5 odsto i intermedijarnih proizvoda, osim energije, za 2,6 procenata.\nIz RZS su naveli da je pad zabeležen u proizvodnji kapitalnih proizvoda, za 0,7 odsto, i netrajnih proizvoda za široku potrošnju, za 6,3 odsto.\nObim industrijske proizvodnje u februaru ove godine, u odnosu na februar 2020. godine, imao je rast kod 13 oblasti, koje su učestvovale u strukturi industrijske proizvodnje sa 50 odsto, a pad kod 16 oblasti.\nRZS je utvrdio da je najveći uticaj na rast industrijske proizvodnje u februaru ove godine, u odnosu na februar 2020. godine, imala proizvodnja električne energije, proizvodnja koksa i derivata nafte, proizvodnja električne opreme, proizvodnja ostalih saobraćajnih sredstava i proizvodnja hemijskih proizvoda.\nDesezonirani indeks industrijske proizvodnje za februar 2021. u odnosu na januar 2021. godine pokazuje da je za industriju – ukupno ostvaren rast industrijske proizvodnje od 2,2 odsto i da je za preradjivačku industriju ostvaren rast od 2,6 odsto.\nDesezonirani indeks industrijske proizvodnje za februar 2021. godine, u odnosu na prosek 2020. godine, za industriju – ukupno pokazuje da je ostvaren rast od 9,7 procenata, a za prerađivačku industriju rast od 10 odsto.\nProizvodnja malih preduzeća, gde je broj zaposlenih manji od 50, koja nisu obuhvaćena redovnim statističkim istraživanjem prati se na uzorku izabranih jedinica iz sektora prerađivačke industrije.\nКada se uključi ocena industrijske proizvodnje malih preduzeća iz uzorka, industrijska proizvodnja u februaru 2021. godine, u odnosu na prosek 2020. godine, kod ukupne industrijske proizvodnje bila je veća za 1,4 odsto, a kod preradjivačke industrije manja za 2,5 odsto.\nDanas podkast: Šta je sve potrebno za pokretanje biznisa…\nRudari Bora i Majdanpeka u martu ostvarili najbolji rezultat…\nOd juna avio letovi Niš-Tivat


Moći ćemo sami da proizvodimo struju i menjamo stolariju upola cene - Gradjevinarstvo.rs\n30.03.2021. | Tanjug\nVlada Srbije saopštila je da je usvojila četiri predloga zakona iz oblasti energetike i rudarstva. Usvojeni su kao pravni okvir, koji će omogućiti nove investicije i usmeravanje Srbije ka zelenoj energetici i zelenoj ekonomiji.\nVlada Srbije usvojila je Predlog zakona o energetskoj efikasnosti i racionalnoj upotrebi energije. Cilj donošenja ovog zakona je ostvarivanje ušteda energije, sigurnosti snabdevanja energijom, smanjenje uticaja energetskog sektora na životnu sredinu i klimatske promene i doprinos održivom korišćenju prirodnih i drugih resursa.\nUspostavljanje uprave omogućiće i da se u cilju povećanja energetske efikasnosti privuku i bespovratna sredstva EU, kao i sredstva međunarodnih finansijskih institucija, a posebno je značajno to što će sredstva biti dostupna i građanima. Uprava za energetsku efikasnost biće formirana najkasnije do juna i imaće ove godine na raspolaganju fond od oko 15 miliona evra. Ta sredstva namenjena su za povećanje energetske efikasnosti domaćinstava u Srbiji.\nNa današnjoj sednici usvojen je Predlog zakona o korišćenju obnovljivih izvora energije, koji treba da omogući nove investicije u OIE i povećanje učešća OIE u ukupnoj proizvodnji energije. Primenom zakona obezbediće se zaštita životne sredine, borba protiv klimatskih promena, smanjenje troškova za građane, energetska tranzicija, kao i pojednostavljenje i ubrzanje procedura.\nIzmeđu ostalog, novi zakon uvodi tržišne premije umesto dosadašnjih fid-in tarifa, koje se zadržavaju samo za mala postrojenja i demonstracione projekte, u skladu sa pravilima državne pomoći EU. Uvodi se institut kupca-proizvođača, koji podrazumeva da kupci električne energije, postavljanjem solarnih panela na krovovima objekata, proizvode električnu energiju za svoje potrebe, a da višak električne energije isporuče u mrežu i umanje račun za utrošenu električnu energiju.\nČlanovi Vlade usvojili su Predlog zakona o izmenama i dopunama Zakona o energetici, koji će omogućiti da se ova oblast uskladi sa pravnim tekovinama Evropske unije. Izmenama postojećeg zakona obezbediće se sigurnost isporuke i snabdevanje energijom i energentima Republike Srbije, zaštita interesa svih učesnika na tržištu, kao i povećanje konkurencije.\nIstovremeno, biće stvoreni uslovi za dalji razvoj i funkcionisanje organizovanog tržišta električne energije, za unapređenje transparentnosti i zaštitu konkurencije i nediskriminatornog ponašanja. Takođe, izmenama zakona uvodi se, između ostalog, pojam energetski ugroženog kupca toplotne energije.\nNa sednici je usvojen i Predlog zakona o izmenama i dopunama Zakona o rudarstvu i geološkim istraživanjima, kojim se stvaraju uslovi za efikasnije upravljanje mineralnim i drugim geološkim resursima Republike Srbije i povećanje investicija u geološka istraživanja i rudarstvo, odnosno povećanje učešća rudarskog sektora u BDP-u. Zakon predviđa skraćenje određenih procedure i vremena dobijanja odobrenja za istraživanje i stvara zakonski osnov za uspostavljanje e-rudarstva u skladu sa propisima koji uređuju elektronsko poslovanje, dodaje se u saopštenju Vlade.


Isplata plata u koverti „pod lupom“ inspektora? - Srpskacafe\nIsplata plata u koverti „pod lupom“ inspektora?\nUtorak, 3.09.2019., 09:52 Utorak, 3.09.2019., 09:52\nNaime, primjetno je da se, i pored činjenice da je Vlada RS Zakonom o podsticajima u privredi RS omogućila povrat dijela doprinosa, određeni broj poreskih obveznika ne pridržava zakonskih propisa, te da isplaćuje dio plate u koverti, a radnika prijavljuje na minimalni iznos plate čime čini utaju poreza i doprinosa. S tim u vezi, poseban akcenat u ovim kontrolama biće stavljen na one poreske obveznike koji prijavljuju radnike na minimalan iznos plate, te će se vršiti analiza odnosa dobiti određenog poreskog obveznika i broja prijavljenih radnika na minimalnu platu.\nSve ovo se dešava i pored činjenice da je Vlada RS, koja konstantno radi na iznalaženju mjera koji bi uticale na rasterećenje privrede i poboljšanje položaja radnika, donošenjem Zakona o podsticajima u privredi RS stvorila pretpostavke, kako za povećanje plata u realnom sektoru, tako i privlačenju domaćih i stranih investitora u privredi.\nOvo zakonsko rješenje Vlade RS ima za cilj veću platu za radnike i prevođenje cjelokupnog novčanog iznosa koje radnik dobije u legalne tokove, odnosno smanjenje sive zone rada.\nNovim Zakonom o podsticajima u privredi, privredni subjekti ostvaruju pravo na podsticaj za povećanje plata u dva obračunska perioda, od kojih je jedan od 1 januara do 30. juna, a drugi od 1. jula do 31. decembra u jednoj kalendarskoj godini. Ukoliko poslodavac u toku jednog obračunskog perioda radniku poveća platu koja bi nakon tog uvećanja bila veća od 550 KM, ostvaruje pravo na novčana sredstva u iznosu koji odgovara vrijednosti 70 odsto od plaćenih doprinosa na povećanje plate.\nU slučaju ako je iznos plate radnika jednak ili viši od najniže plate u RS, ali ne prelazi iznos od 550 KM, ostvaruje pravo na novčana sredstva u iznosu koji odgovara vrijednosti 30 odsto od plaćenih doprinosa na povećanje plate. Zahtjev za podsticaj za povećanje plate radnika privredni subjekti podnose Ministarstvu privrede i preduzetništva najkasnije u roku od 60 dana od dana isteka obračunskog perioda za koji se traži podsticaj, dok Poreska uprava obračunava i provjerava povećanje plate i plaćenih doprinosa, pojedinačno po radniku kod privrednog subjekta. S tim u vezi, Poreska uprava RS je u julu i avgustu ove godine izvršila 42 kontrole poreskih obveznika koji su isplaćivali minimalna lična primanja, te su kod njih 18 utvrđene nepravilnosti kod obračuna poreza i doprinosa na lična primanja, zbog čega je naloženo plaćanje obaveza po osnovu doprinosa u iznosu od 589 517 KM, a po osnovu poreza 120 789 KM.\nOva akcija pojačanih kontrola je nastavak aktivnosti Poreske uprave RS na suzbijanju sive ekonomije i sprečavanju poreskih obveznika da rade nelegalno, da vrše utaju poreza i doprinosa i budu nelojalna konkurencija onim poreskim obveznicima koji posluju legalno.


Od danas nove mere za ulazak na Kosovo | Novosadski informativni portal 021\nZa ulazak na Kosovo od sada je neophodan dokaz o imunizaciji sa tri doze ili dve uz PCR test, a izuzeci se odnose na mlađe osobe, građane Kosova i druge, objavio je portal Kossev.\nPolicijski čas počinje od 22, a rad ugostiteljskih objekata dozvoljen je do 21 čas.\nZa ulazak na teritoriju Kosova biće neophodna potvrda o tri doze vakcine protiv kovida ili jedne doze Jansen vakcine i buster doze. Druga opcija je potvrda o vakcinaciji sa dve doze ili jednom dozom Jansen vakcine, uz negativan PCR test ne stariji od 48 sati.\nTa pravila ne važe za one koji putuju tranzitno i napuste Kosovo u roku od tri sata, nezavisno od toga da li putuju kopnenim ili vazdušnim putem, a u obavezi da prilikom ulaska potpišu izjavu kojom se obavezuju da će da napuste Kosovo u roku od tri sata i da neće izaći preko istog prelaza preko kog su ušli na Kosovo.\nPravila ne važe i za profesionalne vozače pod uslovom da poštuju međunarodni transportni protokol za zaštitu od kovida, kao ni za one građane Kosova koji ga napuste samo na 12 sati.\nIzuzeti su i strani državljani koji prolaze kroz Kosovo organizovanim prevozom autobusom ili redovnom međunarodnom linijom tranzitno, pod uslovom da potpišu da će napustiti Kosovo u roku od pet sati. Stranim diplomatama koji su akreditovani na Kosovu i pripadnicima Kfora takođe ne treba nijedan dokument ili potvrda kako bi ušli, kao ni osobam mlađim od 12 godina.\nOsobe uzrasta od 12 do 16 godina moraju da imaju negativan PCR test ne stariji od 48 sati. Kosovska vlada je ujedno uvela pogodnost za one koji nisu vakcinisani sa dve doze - oni mogu da uđu na Kosovo, ali uz obaveznu samoizolaciju u trajanju od sedam dana.\nSlobodan ulaz omogućen je osobama koje imaju dokument koji je izdao lekar specijalista, kojim se dokazuje da postoje razlozi zašto je neko oslobođen vakcinacije, ali i u tom slučaju moraju da poseduju negativan PCR test ne stariji od 48 sati.\nKosovska vlada je ujedno odlučila da policijski čas od sutra traje od 22 do pet ujutro, umesto od ponoći, kao što je do sada biuo slučaj.\nUgostiteljski objekti moći će da rade u periodu od pet do 21h, a emitovanje muzike dopšteno je do 20.30, objavio je portal Kossev.\n27.01.2022\t• 19:45\nSve je ovo odlicno..al mi nije jasno malo za tranzit ..samo pcr i dobijas papir koji podpisujes da za 3h izlazis iz drzave...ako zna ko dal je tacno nek napise..Hvala\n27.01.2022\t• 18:45\nBravo za Kosovske Albance!